text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী থোংদা উত্তর প্রদেশকী মহোবাদা এল.পি.জি. কনেক্সনশিং খুৎশিন্দুনা উজ্বলা ২.০. (প্রধান মন্ত্রী উজ্বালা য়োজনা – পি.এম.য়ু.ৱাই.) হৌদোকখ্রে। থৌরম অসিদা প্রধান মন্ত্রীনা উজ্বলাগী বেনিফিসিয়রীশিংগা লোইননা ৱারী শাখ্রে।
থৌরম অসিদা ৱা ঙাংলদুনা, প্রধান মন্ত্রীনা রক্ষা বন্দনগী মাংওইননা য়ু.পি.গী ইচে-ইচলশিংগী অৱাবা কোকহনবা অসিদা নুংঙাইবা ফাওই হায়না ফোঙদোকখ্রে। উজ্বলা য়োজনানা মরু ওইনা নুপীশিং, মীওই কয়াগী পুন্সিবু মঙাল পীখিবা অসি মমাংদা অমুক্তা থোকখিদ্রি হায়না মহাক্না হায়খ্রে। স্কীম অসি ২০১৬দা নীংতম খোঙজংগী লময়ানবা, মঙ্গল পান্দেগী পোক্নফম ওইরিবা য়ু.পি.গী বল্লিয়াদা হৌদোকখি। মহাক্না হায় ঙসি উজ্বলাগী অনিশুবা ইদিসন অসিনা য়ু.পি.গী ভীরভুমি – মহোবাদগী হৌদোকখি। মহাক্না বুন্দেলখন্দগী অতোপ্পা মপারি, মেজর ধ্যান চন্দ নত্ত্রগা দদ্দা ধ্যান চন্দবু নীংশিংখ্রে। লৈবাক অসিগী খ্বাইদগী অৱাংবা থাক্কী শান্ন-খোৎনবগী মনা অসি হৌজিক্তি মেজর ধ্যান চন্দ খেল রত্না এৱার্দ হায়না মিংথোনখ্রে। মহাক্না হায় মসিনা মীওই কয়ানা শান্ন-খোৎনবদা চংনবা ইথিল পীরগনি।
প্রধান মন্ত্রীনা য়ুম, মৈ, ঈশিং, অমাংশঙ, গ্যাস, লম্বী-থোং, অনা লায়েংশঙ, মহৈ তম্ফমশঙ অসিগুম্বা তঙাই ফদবা কয়া ফংনবা হোৎনবদা ইরৈবাকচাশিংনা ঙাইবা তাখি হায়না নুংঙাইতবা ফোঙদোকখ্রে। অসিগুম্বা কয়া অসি দিকেদ কয়াগী মমাংদা কোকহল্লম্বা য়াবনি। মহাক্না হায় ঐখোয়গী ইচানুপীশিংনা য়ুম অমসুং চাকখুমদগী মপান থোরক্তুনা লৈবাক শেম্বদা মরুওইবা থৌদাং লৌরকপা হায়বসি অহানবমক্তদা য়ুম অমসুং চাকখুমগা মরী লৈনবা ৱাফমশিংগী পাম্বৈ পুথোক্লবা মতমদতা ঙমগদৌরিবনি। মরম অসিনা হৌখিবা চহি ৬-৭সিদা হীরম খুদিংদা মিসন মোদতা থবক তৌদুনা লাকখি হায়না মহাক্না ফোঙদোকখ্রে। স্বচ্ছ ভারত মিসনগী মখাদা অমাংশঙ করোর কয়া শাখিবা; লায়রবা ইমুং-মনুংশিংগীদমক্তা য়ুম করোর ২ হেন্না শাখ্রে, মসি অয়াম্বনা নুপীশিংগী মমিংদা শাখি; খুঙ্গংগী লম্বী-থোংশিং; ইমুং-মনুং করোর ৩না মৈ ফংখ্রে; আয়ুশ্মান ভারতনা মীওই করোর ৫০দা লুপা লাখ ৫ ফাওবগী কভর তৌবা অনা লায়েং ফংহনখ্রে; মত্রুভন্দনা য়োজনাগী মখাদা মীরোল্লিঙৈ মনুংদা তীকা থাদোক্নবা অমসুং মচি ওইবা চিঞ্জাক চানবা হকথেংননা শেল ত্রান্সফর তৌখি; কোরোনাগী মতমদা নুপীশিংগী জন ধন একাউন্তদা সরকারনা লুপা করোর লিশিং ৩০ দিপোজিৎ তৌখি; জল জীবন মিসনগী মখাদা ইচে-ইচলশিংনা তোতি ঈশিং ফংলি হায়না অসিগুম্বা খোঙথাং কয়া মহাক্না পনখি। মহাক্না হাব স্কীমশিং অসিনা নুপীশিংগী পুন্সিদা চাউনা অওনবা পুরকখি।
প্রধান মন্ত্রী হায় ইচল-ইচেশিংগী হকশেল, খুদোংচাবা অমদি মপাঙ্গল কলহন্নবগী থৌরাংদা উজ্বলা য়োজনানা চাউনা মপাঙ্গল হাপ্লি। থৌশিল অসিগী অহানবা তাঙ্কক্তা লায়রবা, দলিত, খুদোংচাবা ফংদ্রবা, শোত্থহৌরবা, ত্রাইবেল ইমুং করোর ৮দা লেম্না গেস কন্নেক্সন পীখ্রে। মহাক্না হায় মসিনা কয়া য়াম্না কান্নবা পীবগে হায়বসি ঐখোয়না কোরোনাগী মতমদা উখ্রে। উজ্বলা য়োজনা অসিনা এল.পি.জি. গ্যাস ইনফ্রাস্ত্রকচর তাঙ্কক কয়া থোক্না চাওথোকহনবদা মতেং পাংলি। হৌখিবা চহি ৬-৭ অসিদা এল.পি.জি. দিস্ত্রিব্যুসন সেন্তর লিশিং ১১ হেন্না হাংদোকখ্রে। য়ু.পি.দা ২০১৪দা লিশিং ২ ওইরম্বদগী মসিগী সেন্তর মশিং অসি লিশিং ৪দা হেনগৎখ্রে। ২০১৪দা লৈরম্বা গ্যাস কন্নেক্সনদগী হৌখীবা চহি ৭ অসিদা অহেনবা গ্যাস কন্নেক্সনশিং পীবনা মরম ওইরগা য়ুমথোং খুদিংমক্তা গ্যাস কন্নেক্সন পীনবা পান্দম অদু ফংগদৌরে হায়না প্রধান মন্ত্রীনা ফোঙদোকখ্রে।
মহাক্না মখা তারদুনা বুন্দেলখন্দ য়াওনা য়ু.পি. পুম্বদা অমদি অতৈ রাজ্যশিংগী মরুপ মপাং পুম্নমক, থবক থিবদা খুঙ্গংদগী শহরদা নত্ত্রগা অতোপ্পা রাজ্যশিংদা চৎলি। অদুবু মফমদুদা য়ৌরগা লৈফমগী খুদম চাংদম পীবদা খুদোংচাদবা কয়া মায়োক্নৈ। মহাক্না হায় অসিগুম্বা ইমুং লাখ কয়া অমদা উজ্বলা য়োজনা ২.০না অঙম্বা থাক্তা মতেং পীগদৌরিবনি। মহাক্না মখা তারদুনা হৌজিক্তি অতোপ্পা মফমদগী লাকপা মসিগী শিন্মীশিং অসিনা লৈফমগী খুদম চাংদম পীনবা মফম মফমদা কোইচৎ চৎপগী মথৌ তাদ্রে। মহাক্না হায় সরকারনা অতোপ্পা মফমদগী লাকপা শিন্মীশিং অসিগী পুকচেল শেংবদা থাজবা থম্মি। অদোম্না অদোমগী লৈফমগী সেল্ফ দিক্লারেসন অমখক, হায়বদি ইশানা ইজরগা পীশিল্লগা অদোমগী গ্যাস কন্নেক্সন ফংলগনি।
শ্রী মোদীনা হায় পাইপশিংগী খুত্থাংদা মফম শিনবা থুংনা গ্যাস ফংহন্নবা থবক লৌখৎলি। মহাক্না হায় পি.এন.জি. অসি সিলিন্দরশিংদগী মমল য়াম্না তাবা হেল্লি অমসুং য়ু.পি. য়াওনা নোংপোকথংবা ভারতকী দিস্ত্রিক্তশিংদা পি.এন.জি. ফংহন্নবা থবক পাইখৎলি। অহানবা তাঙ্কক্তা য়ু.পি.গী দিস্ত্রিক্ত ৫০ হেনবগী য়ুমথোং লাখ ১২ কন্নেক্ত তৌনবা পান্দম থম্লি। মসিগী পান্দম অসি ফংগদৌরে হায়না মহাক্না ফোঙদোকখি।
বাইওফ্যুলগী কান্নবশিংগী মতাংদা পল্লদুনা প্রধান মন্ত্রীনা হায় বাইওফ্যুল অসি মৈখু চেন্দবা ফ্যুল খক্তা নত্তে মসি থাউগী লমদা মরোমদোম লেপচবা ঙম্নবগী, লৈবাক চাউখৎনবগী অমদি খুঙ্গং চাউখৎনবগী ইঞ্জিনদা খোঙজেল হাপ্লিবা পাম্বৈ অমসু ওইরিবনি। মহাক্না মখা তারদুনা বাইওফ্যুল অসি য়ুমগী অমদি লৌবুক্কী ফত্ত-হৌদিদগী, নাপী-শিংনাদগী, শীজিন্নবা য়াদ্রবা মহৈ মরোংদগী শুংবা য়াবা থাউ মখল অমনি। হৌখিবা চহি ৬-৭ অসিদা চাদা ১০গী ব্লেন্দিং ঐখোয়গী পান্দম অসি ফংগদবগী য়াম্না নকশিল্লে অমসুং লাক্কদবা চহি ৪-৫ অসি ঐখোয়না চাদা ২০গী ব্লেন্দিংগী পান্দম থম্লি হায়না মহাক্না ফোঙদোকখি। উত্তর প্রদেশতা হৌখিবা চহিদা লুপা করোর লিশিং ৭কী ইথানোল লৈশিনখ্রে। রাজ্য অসিদা ইথানোল অমসুং বাইওফ্যুলগা মরী লৈনবা য়ুনিৎশিং লিংখৎখ্রে। চুগুমদগী কম্প্রেস তৌরবা বাইওগ্যাস শেম্নবা য়ুনিৎশিং লিংখৎনবা থৌরাং ওইনা সি.বি.জি. প্লান্তশিং রাজ্য অসিগী দিস্ত্রিক্ত ৭০ পাইখৎলি। পারালিদগী বাইওফ্যুল শেম্নবা বাদানয়ু অমসুং গোরাখপুর প্লানশিং লিংখৎলগনি।
প্রধান মন্ত্রীনা হায় হৌজিক্তি লৈবাকসিনা মরুওইবা ফেসিলিতীশিং শেমগৎতুনা হেন্না ফবা পুন্সিগী মঙলানবু মঙফাওনহন্নবগী মায়কৈদা খোঙ থাংজিল্লি। লাক্কদৌরিবা চহি ২৫সিদা থৌরাং অসি শরুক কয়া থোক্না হেনগৎহনবা তাই। মতিং লৈবা তৌবা ঙম্বা ভারতকী পান্দম ফংনবা ঐখোয় পুন্না হোৎনমিন্নবা তাই। মসিদা ইচল ইচেশিংসু মরুওইবা থৌদাং য়াওগদৌরিবনি।
उज्ज्वला योजना ने देश के जितने लोगों, जितनी महिलाओं का जीवन रोशन किया है, वो अभूतपूर्व है।— PMO India (@PMOIndia) August 10, 2021
ये योजना 2016 में यूपी के बलिया से, आजादी की लड़ाई के अग्रदूत मंगल पांडे की धरती से शुरु हुई थी।
आज उज्ज्वला का दूसरे संस्करण भी यूपी के ही महोबा की वीरभूमि से शुरु हो रहा है: PM
आज मैं बुंदेलखंड की एक और महान संतान को याद कर रहा हूं।— PMO India (@PMOIndia) August 10, 2021
मेजर ध्यान चंद, हमारे दद्दा ध्यानचंद।
देश के सर्वोच्च खेल पुरस्कार का नाम अब मेजर ध्यान चंद खेल रत्न पुरस्कार हो गया है: PM @narendramodi
बीते साढ़े 7 दशकों की प्रगति को हम देखते है तो हमें जरूर लगता है कि कुछ स्थितियां, कुछ हालात ऐसे हैं जिनको कई दशक पहले बदला जा सकता था।— PMO India (@PMOIndia) August 10, 2021
घर, बिजली, पानी, शौचालय, गैस, सड़क, अस्पताल, स्कूल, ऐसी अनेक मूल आवश्यकताएं है जिनकी पूर्ति के लिए दशकों का इंतज़ार देशवासियों को करना पड़ा: PM
हमारी बेटियां घर और रसोई से बाहर निकलकर राष्ट्रनिर्माण में व्यापक योगदान तभी दे पाएंगी, जब पहले घर और रसोई से जुड़ी समस्याएं हल होंगी।— PMO India (@PMOIndia) August 10, 2021
इसलिए, बीते 6-7 सालों में ऐसे हर समाधान के लिए मिशन मोड पर काम किया गया है।
स्वच्छ भारत मिशन के तहत देशभर में करोड़ों शौचालय बनाए गए: PM
बहनों के स्वास्थ्य, सुविधा और सशक्तिकरण के इस संकल्प को उज्ज्वला योजना ने बहुत बड़ा बल दिया है।— PMO India (@PMOIndia) August 10, 2021
योजना के पहले चरण में 8 करोड़ गरीब, दलित, वंचित, पिछड़े, आदिवासी परिवारों की बहनों को मुफ्त गैस कनेक्शन दिया गया।
इसका कितना लाभ हुआ है, ये हमने कोरोना काल में देखा है: PM
अब मेरे श्रमिक साथियों को एड्रेस के प्रमाण के लिए इधर-उधर भटकने की ज़रूरत नहीं है।— PMO India (@PMOIndia) August 10, 2021
सरकार को आपकी ईमानदारी पर पूरा भरोसा है।
आपको अपने पते का सिर्फ एक सेल्फ डेक्लेरशन, यानि खुद लिखकर देना है और आपको गैस कनेक्शन मिल जाएगा: PM @narendramodi
बुंदेलखंड सहित पूरे यूपी और दूसरे राज्यों के हमारे अनेक साथी, काम करने के लिए गांव से शहर जाते हैं, दूसरे राज्य जाते हैं।— PMO India (@PMOIndia) August 10, 2021
लेकिन वहां उनके सामने एड्रेस के प्रमाण की समस्या आती है।
ऐसे ही लाखों परिवारों को उज्ज्वला 2.0 योजना सबसे अधिक राहत देगी: PM @narendramodi
बायोफ्यूल एक स्वच्छ ईंधन मात्र नहीं है।— PMO India (@PMOIndia) August 10, 2021
बल्कि ये ईंधन में आत्मनिर्भरता के ईंजन को, देश के विकास ईंजन को, गांव के विकास ईंजन को गति देने का भी एक माध्यम है।
बायोफ्यूल एक ऐसी ऊर्जा है जो हम घर और खेत के कचरे से, पौधों से, खराब अनाज से प्राप्त कर सकते हैं: PM @narendramodi
अब देश मूल सुविधाओं की पूर्ति से, बेहतर जीवन के सपने को पूरा करने की तरफ बढ़ रहा है।— PMO India (@PMOIndia) August 10, 2021
आने वाले 25 साल में इस सामर्थ्य को हमें कई गुणा बढ़ाना है।
समर्थ और सक्षम भारत के इस संकल्प को हमें मिलकर सिद्ध करना है।
इसमें बहनों की विशेष भूमिका होने वाली है: PM @narendramodi


c: text/html

text:
শ্রী কুমার মঙ্গালাম বিরলা জি, চেয়রমেন অদিত্য বিরলা গ্রুপ,
থাইলেন্দগী ইকায়খুম্নরবা মীহুৎ কাংবুশিং, বিরলা ইমুং-মনুং অমসুং মেনেজমেন্তগী মীওইশিং,
থাইলন্দ অমসুং ভারতকী ললোন-ইতিক্কী লুচিংবশিং
মরূপশিং,
খুরুমজরি,
ঙসি থাইলেন্দদা অদিত্য বিরলা গ্রুপকী সনা ফুদোংবা থৌরম পাংথোক্নবা মফম অসিদা ঐখোয় ময়াম পুল্লি। মসি তশেংনবা অখন্নবা থৌরম অমনি। অদিত্য বিরলা গ্রুপকী কাংবু ঐনা থাগৎলি। কাংবু অসিনা থাইলেন্দা শিংথাবা য়াবা থবক কয়া পায়খৎলি হায়বা কুমার মঙ্গালাম বিরলানা হায়বদগী ঐখোয়না তারে। কাংবু অসিনা লৈবাক অসিগীদমক খুদোংচাবা কয়া পীরি।
মরূপশিং,
ভারতকা অকনবা কলচরলগী মরি লৈনবা থাইলেন্দদা ঐখোয় লৈরি। লৈবাক অসিদা ভারতকী মাংজিল থারিবা ইন্দিস্ত্রি অমা চহি ৫০ থবক তৌরকপগী থৌরম ঐখোয়না পাংথোক্লি। ললোন-ইতিক অমসুং কলচর অসি অপুনবা পুরক্নবা শক্তি অমনি হায়বা ঐগী থাজবা অদু অমুক হেনগৎহল্লে। চহিচা কয়া লম্বোইবশিং অমসুং ললোনবশিংনা ফম কয়া থাপ্না অমসুং লাপ্না চৎখি। মখোয়না য়ুমদগী লাপ্না চৎখি অমসুং কলচর কয়াগা পুনশিনখি। কলচর অমসুং ললোন-ইতিক কয়া পুনশিনবদগী মতমগী মতুংইন্না মালেম অসি নকশিন্নবা হেল্লকখি।
মরূপশিং,
হৌজিক ভারত্তা ওইরিবা অশেংবা শক্তম খর নখোয়দা হায়নিংবনা ঐ খৌরাংলে। মসি ঐনা মপুংফানা থাজবগা লোয়ন্না হায়রি মদুদি –হৌজিক অসি ভারত্তা লৈবগী খ্বাইদগী ফরবা মতমনি। ঙসিগী ভারত্তা কয়া অমা ফগৎলক্লি অমসুং কয়া অমা লৈখা তারক্লি। ললোন-ইতিক নুংঙাইবা অমসুং হিংবদা লাইবা হেনগৎলে। এফ দি আই হেনগৎলে। ঐখোয়গী উমং হেনগৎলে। পেতেন্ত অমসুং ত্রেদমার্ক মশিং হেনগৎলে। পোৎথোক অমসুং থবক ফজনা পাংথোকপা হেনগৎলে। ইনফ্রাস্ত্রকচর শেমগৎপগী খোঙজেল হেনগৎলে। অফবা মখলগী অনা-লায়েংগী খুদোংচাবা ফংবা মীশিং হেনগৎলে। তেক্স থিবা মীওই হেনগৎলে। তেক্স রেত হন্থরে। ৱাচৎ-ৱানোম হন্থরে। শেঞ্জা—থুমজা হন্থরে। মিদলমেনশিংনা অঙম-অথৌশিংগী থোংজিলদা লৈবা অদু পুৱারী ওইরে।
মরূপশিং,
হৌখিবা চহি মঙাদা হিরম কয়াদা মাইপাকপগী ৱারী ভারতনা উরে। মসি সরকার খক্তনা ওইহনবা নত্তে। মিসন কয়া পায়খৎপদগী অহোংবা কয়া পুরক্লে। হায়রিবা মিসনশিং অসিদা মীয়াম্না শরুক য়াবদগী মখোয় মীয়ামগী খোঙজং অমা ওইরকখি। হায়রিবা মীয়ামগী খোঙজংশিং অসি অঙাকপা কয়া ফংখি। মতম অমা ওইথোকপা ঙম্লোই খল্লম্বশিং হৌজিক ওইথোক্লে। পুন্সিদা দরকার ওইবা পোৎলমশিং চাদা ১০০ ফংবা ঙম্লে। মদুগী খুদমশিংদি-জন ধন য়োজননা শেন-থুমগী কান্নবা ফংহল্লি। স্বচ্ছ ভারত মিসন্না য়ুমথোং খুদিং সেনিতেসন ফংহল্লে।
মরূপশিং,
সরকারগী কান্নবশিং য়ৌহনবদা অহোবা কয়া লৈবদগী ভারত্তা ঐখোয়না অচৌবা খুদোংচাদবা অমা মায়োক্নখি। মসিনা মরম ওইদুনা লায়রবশিং অৱাবা নংখি। চহি কয়া লায়রবশিংগীদমক চাদিং তৌরিবা শেনফম লায়রবশিংদা য়ৌদে হায়বা খঙবদা নহাক অঙকপা পোক্কনি। ঐখোয়গী সরকারনা মসিগী চৎনবী অসি থুপচিল্লে, মদুগীদমক দি বি তি থাগৎলি। দি বি তি হায়বদি দাইরেক বেনিফিত ত্রান্সফর হায়বনি। দি বি তিনা মিদলমেন অমসুং মতিক চাদবগী কলচর লৌথোক্লে। মসিদা অশোইবগী মফম লৈতে। দি বি তিনা হৌজিক ফাওবদা দোল্লর বিল্লিয়ন ২০ কনবা ঙম্লে।
য়ুমশিং এল ই দি লাইতশিং নহাক্না উবা ফংলগনি। হৌখিবা চহি খরদা ঐখোয়না এল ই দি ব্লব মিল্লিয়ন ৩৬০ হেন্না য়েন্থোক্লে। ঐখোয়না লম্বীগী লাইত মিল্লিয়ন ১০ হেন্না এল ই দি লাইতশিংদা ওন্থোক্লে। মসিদগী ঐখোয়না দোল্লর বিল্লিয়ন ৩.৫ কনবা ঙমখি। কার্বোন থাদোকপা হন্থরে। শেন তুংশিনবা অমসুং শেন তানবনি হায়বা অদু ঐনা চেৎনা থাজৈ। ইনর্জি কনবা অসি ইনর্জি পুথোকপনি। হায়রিবা শেনফমশিং অসি হৌজিক কান্নবা থবকশিং পায়খৎতুনা মীওই কয়া ফিবম ফগৎহল্লে।
মরূপশিং,
ঙসিগী ভারত্তা, থবক কন্না শুবা তেক্স থিবশিংগী থৌদাং শিংথারে। ঐখোয়না শিংথানিংঙাই ওইনা থবক পাংথোক্লিবা হিরম অমদি তেক্স লৌবগী থবক অসিনি। ভারত অসি মীয়াম্না খ্বাইদগী নুংঙাইবা তেক্স লৌবগী কাংলোন লৈবা অমা ওইবদা ঐ হরাওই। হৌখিবা চহি ৫ অসিদা ঐখোয়না মিদল ক্লাসশিংদা তেক্সকী পোৎলম হন্থহল্লে। হৌজিক ঐখোয়না অৱাবা নংহন্দবা তেক্স খোৎনবগী মওং অমা পায়খৎপা হৌরে। ভারতনা কোরপোরেত তেক্স ককথনবা ৱারেপ লৌখিবা অদু নহাক্না তারমগনি। ভারতকী ইকোনোমি পুনশিনবগী থবক অসি ঐখোয়গী জি এস তিনা মপুংফাহল্লে। মসি মীয়াম্না হেন্না নুংঙাইনবা থবক পায়খৎপা ঐখোয়না পাম্মি। ঐনা ঙসি হায়নিংলিবদি ভারত অসি মালেমদা খ্বাইদগী পাম্নবা শেন থাদনিংবা মফম অমা ওইরে হায়বা অসিনি।
মরূপশিং,
হৌখিবা চহি মঙাদা ভারতনা য়ু এস দোল্লর বিল্লিয়ন ২৮৬কী এফ দি আই ফংখি। মসি হৌখিবা চহি ২০দা ফংখিবা অদুগী তঙ্খাইনি। মসিগী মনুংদা চাদা ৯০ মশা মরোমদোম অয়াবা পীখিবনি। মসিদা চাদা ৪০দি গ্রিন ফিল্দ ইনভেস্তমেন্তনি। মসিনা তাক্লি মদুদি ইনভেস্তরনা মতম শাংনা ভারত্তা শেন থাদবা পাম্মী। য়ু এন সি তি এদিগী মতুংইন্না ঐখোয় এফ দি আই লাকপা মকোক ১০গী মনুংদা লৈরে অমসুং চহি মঙাদা ৱিপোগী গ্লোবেল ইন্নোবেসন ইন্দেক্সতা মফম ২৪ হাইগৎলে।
চহি মঙাদা ভারতনা ৱাল্দ বেঙ্কগী ইজ ওফ দুইং বিজিনেস রেঙ্কিংদা মফম ৭৯ হাইগৎলে। ২০১৪দা ১৪২দা লৈরম্বদগী ২০১৯দা ৬৩দা হাইগৎলে। মসি অচৌবা মাইপাকপনি। চহি অহুম থংন-থংন্না ঐখোয় অওনবা পুরকপা লৈবাক ১০গী মনুংদা য়াওরি। ভারত্তা ললোন-ইতিক পাংথোকপদা অহোংবা কয়া লৈরে। ঐখোয়গী লৈবাক অসি অচৌবা অমসুং মখল কয়া য়াম্বনি। লৈবাক অসিগী কেন্দ্র, রাজ্য অমসুং জিলাগী সরকারশিং লৈরি। ললোন-ইতিক্কী থবক হেন্না ফগৎনবা সরকার অমসুং মীয়াম পুন্না চৎমিন্নরি।
মরূপশিং,
ৱাল্দ ইকোনোমি ফোরমগী ত্রাবেল অমসুং তুরিজম কম্পিতিতিবনেস ইন্দেক্সতা ভারতকী রেঙ্কিং হাইগৎলে। ২০১৩দা ৬৫দা লৈরম্বদগী ঐখোয় ২০১৯দা ৩৪দা লৈরে। মসিগী হাইগৎলকপা অসি খ্বাইদগী য়াম্বনি। মপান লৈবাক্কী লমকোয়বশিং লাকপা চাদা ৫০ হেনগৎলে। লমকোয়বা মীওই য়াম্না লাক্লিবা অসিনা তাক্লিবদি ঐখোয়না হোৎনরিবশিং অসিগী মহৈ ফংলে হায়বনি। তশেংনা ভারতকী অফবা লম্বী, নোংথক্কী লম্বী, লু-নানবা অমসুং অফবা লো অমসুং ওর্দর লৈরে।
মরূপশিং,
অওনবশিংনা পুরকপা কান্নবশিং য়েংলবা মতুংদা হায়রিবা রেঙ্কিংশিং অসি হাইগৎলকপনি। হায়রিবা রেঙ্কিংশিং অসি লাইফাও অমা নত্তে। মসি তশেংনা মমাংদা থোকখ্রবশিং অদু উৎপনি।
মরূপশিং,
হৌজিক ভারতনা দোল্লর ত্রিল্লিয়ন ৫গী ইকোনোমি অমা লৈনবা মঙ মঙলি। ২০১৪দা ঐগী সরকার লাকপা মতমদা ভারতকী জি দি পি দোল্লর ত্রিল্লিয়ন ২ ওইরমখি। চহি ৬৫দা ত্রিল্লিয়ন ২। অদুবু শুপ্নগী চহি ৫দা ঐখোয়না জি দি পি অসি দোল্লর ত্রিল্লিয়ন ৩দা হেনগৎহনখি। দোল্লর ত্রিল্লিয়ন ৫গী ইকোনোমিগী মঙ অসি মঙফাওনরগনি হায়বসি মসিনা ঐঙোন্দা ৱাখল তাহল্লে। তুংগী ইনফ্রাস্ত্রকচর শেমগৎনবা দোল্লর ত্রিল্লিয়ন ১.৫ থাদনবা ঐখোয়না হোৎনরি।
মরূপশিং,
ভারতকী হৈশিংবা অমসুং হৈশিংবা মীওই কয়া লৈবা অসিদা ঐ চাউথোকপা পোকলি। ভারত অসি মালেমদা খ্বাইদগী চাউবা স্তার্দ-অপ ইকোসিস্তেমশিং লৈবা অমসুং দিজিতেল কঞ্জুমরশিংগী কৈথেল লৈবশিংগী মনুংদা অমা ওইরি। স্মার্ত ফোন শীজিন্নবা বিল্লিয়ন অমা লৈরে অমসুং মদুগী তঙ্খাই অমা ইন্তরনেত শীজিন্নরি। ঐখোয় মালেমগী মেনুফেকচরিংগী মফম অমা ওইরক্লি।
মরূপশিং,
‘থাইলেন্দ ফোর পোইন্ত জিরো’না সাইন্স, তেক্নোলোজি, ইন্নোবেসন অমসুং ক্রিয়েতিবিতিদা য়ুম্ফম ওইদুনা থাইলেন্দগী অফবা ইকোনোমি অমা লৈরক্লি। মসি ভারতনা মীৎয়েং চংলিবশিং অদুগা চৎমিন্নবা অমসুং মতেং পাংনবা য়াগনি। ভারতকী দিজিতেল ইন্দিয়া, গঙ্গা রিজুবিনেসন প্রোজেক্ত, স্বচ্ছ ভারত মিসন, স্মার্ত সিতি অমসুং জাল জিবন মিসন অসিনা পুন্না থবক তৌমিন্নবগী খুদোংচাবা কয়া পীরি।
মরূপশিং,
ভারতনা নুংঙাইবদা মালেম নুংঙাই। ভারতনা চাউখৎপদা ঐখোয়না পাম্লিবসি হেন্না ফবা মালেম অমা ওইহনবনি। অয়ুসমান ভারতকী মখাদা ভারতমচা মিল্লিয়ন ৫০০দা অফবা অমসুং অহোংবা অনা-লায়েংগী খুদোংচাবা ফংহনবদা মসিনা মালেম অসি হেন্না মশা ফহনগনি।২০৩০দা মালেমগী ওইনা পান্দম থম্লিবা অসিদগী চহি ৫ ঙনখৎনা ২০২৫দা তি বি মুৎথৎনবা ঐখোয়না ৱারেপ লৌরে। ঐখোয়গী সাউথ এসিয়া সেতিলাইতনা লমদম অসিগী মহৈরোইশিং অমসুং ঙামীশিংদা মতেং পাংলি।
মরূপশিং,
এক্ত ইস্ত পোলিসীগী মখাদা লমদম অসিগী চৎথোক-চৎশিন ফগৎহন্নবা ঐখোয়না হোৎনরি। থাইলেন্দগী হিথাংফমশিংগা ভারতকী নোংপোক থংবদা লৈরিবা হিথাংফমশিংগা শম্নবা অসিনা ললোন-ইতিক্কী থবক ফগৎহল্লগনি। মমাংদা ঐখোয়গী অহল-লমনশিংগা তৌরম্বা অদুগুম্না লম্মিৎ-তুমিৎ নক্নবগী খুদোংচাবা ঐখোয়না লৌগদবনি।
অরোইবদা ঐনা হায়নিংবদি: শেন থাদনবা অমসুং লাইনা ললোন-ইতিক চৎথনবা ভারত্তা লাকউ। অনৌবা পায়খৎনবা অমসুং অনৌবা হৌদোক্নবা ভারত্তা লাকউ। খ্বাইদগী ফজবা লমকোয়ফমশিং অমসুং মীয়ামগী তরাম্না ওকপা পাম্লবদি ভারত্তা লাকউ। অদোমবু ভারতনা পাম্বোম থাংগৎতুনা ঙাইরি।
অদোম থাগৎচরি।

robotstxt: allowed

filter: keep


text:
প্রধান মন্ত্রী শ্রী নরেন্দ্র মোদীনা উত্তর প্রদেশকী মোরাদাবাদকী লম্বী এক্সিদেন্তদা মপুন্সি মাংখ্রবশিং খুদিংমক মখোয়গী নক্নবশিংদা প্রধান মন্ত্রীগী নেস্নেল রিলিফ ফন্দদগী এক্স-গ্রেসিয়া ওইনা লুপা লাখ ২গী অয়াবা পীখ্রে। মখা তানা এক্সিদেন্ত অসিদা য়াম্না থিনা শোক্লবশিংগীদমক শেনফম ওইনা লুপা ৫০,০০০গী অয়াবা পীখ্রে।
পি.এম.ও.না ত্বীত তৌখি মদুদি “PM @narendramodi উত্তর প্রদেশকী মোরাদাবাদকী লম্বী এক্সিদেন্তদা মপুন্সি মাংখ্রবশিং খুদিংমক মখোয়গী নক্নবশিংদা প্রধান মন্ত্রীগী নেস্নেল রিলিফ ফন্দদগী এক্স-গ্রেসিয়া ওইনা লুপা লাখ ২গী অয়াবা পীখ্রে। এক্সিদেন্ত অসিদা য়াম্না থিনা শোক্লবশিংগীদমক শেনফম ওইনা লুপা ৫০,০০০গী পীখ্রে”।
PM @narendramodi has approved an ex-gratia of Rs. 2 lakh each from Prime Minister’s National Relief Fund for the next of kin of those who have lost their lives due to the tragic road accident in Moradabad, Uttar Pradesh. Rs. 50,000 would be given to those seriously injured.— PMO India (@PMOIndia) January 31, 2021


text:
প্রধান মন্ত্রীনা ফংলকপা মেমেন্তোশিং ই-ওক্সন অমসুং একজিবিসন পাংথোকপা ঙসি লোইশিল্লে। ওক্সন অদুদা মীয়াম্না অঙকপা ফংনা শরুক য়াখি অমসুং মীওই লিশিং কয়াদগী বিদশিং ফংখি। ই-ওক্সনদগী ফংলকপা শেনফমশিং নমামী গঙ্গে মিসনদা থাদগনি।
কেন্দ্রগী কলচর মন্ত্রালয়না শীনবা সেপ্তেম্বর ১৪দগী হৌখিবা ই-ওক্সন অদুদা প্রধান মন্ত্রীদা পীরকপা মেমেন্তো ২৭৭২ য়োনখি। পোৎলমশিং অদু নই দিল্লীগী নেস্নেল গেল্লরী ওফ মোদর্ন আর্ত্তা য়েংনবা থমখি। মেমেন্তোশিং অদুদা অয়েকপা লাই, মীতমশিং, ইনফিশিং, ফুরিৎশিং অমসুং নাৎকী ঈশৈগী খোঙনবা পোৎলমশিং য়াওরি।
অহানবদা ই-ওক্সন অদু ওক্তোবর ৩ ফাওবা পাংথোক্কদবনি। অদুবু মীয়াম্না হায়জরকপা অমসুং মীওই কয়ানা শরুক য়ানবা হায়রকপদগী নিলাম লাওবগী থবক অদু চয়োল অহুম শাংদোকখিবনি। ঙসি ফাওবদা পোৎ খুদিংমক নিলাম লাওখ্রে। নিলাম লাওবা অদুদা বোল্লীৱুদকী স্তারশিং হায়বদি অনিল কাপুর, অর্জুন কাপুর অমসুং শৈশকপা কৈলাস খের য়াওনা শক্নাইরবা রাজনিতীৱালাশিং অমসুং মীওই কয়ানা শরুক য়াখি।
উৎখিবা মেমেন্তোশিং অদুগী মনুংদা লুপা ৫০০গী অপীকপা ভাগবান গনেসকী মীতম অমসুং থম্বাল মওংগী উপু য়াওরি। খ্বাইদগী মমল য়াম্বশিংগী মরক্ত মচু অহুমগী বেকগ্রাউন্দ অমদা প্রধান মন্ত্রীগা মহাত্মা গান্ধীগা য়াওবা লুপা লাখ ২.৫না অহৌবা মমল ওইবা এক্রাইলিক পেন্তিং অমা য়াওরি, মদু অরোইবা ওইনা লুপা লাখ ২৫দা য়োনখি।
অহানবগী মমলদা লুপা ১০০০ ওইখিবা প্রধান মন্ত্রীনা মহাক্কী মমাদগী বর ফংবগী ফ্রেম চল্লবা ফোতোগ্রাফ অমা লুপা লাখ ২০দা য়োনখি। অতৈ মমিং চৎখিবা পোৎলমশিংগী মনুংদা মনিপুরগী ফোক আর্তসকী একজিবিত অমা (অশেংবা মমল লুপা ৫০,০০০, লুপা লাখ ১০দা য়োনখি ), শনবীনা ষনাও শঙ্গোম পীথকপা ধাতুগী মীতম (অশেংবা মমল লুপা ৪,০০০, লুপা লাখ ১০দা য়োনখি ) অমসুং স্বামী বিবেকানন্দগী সেন্তিম৪তর ১৪গী ধাতুগী মীতম (অশেংবা মমল লুপা ৪,০০০, লুপা লাখ ৬তা য়োনখি) য়াওরি।


text:
আগরতলা, ওক্তোবর ০১ : ত্রিপুরাদা তোঙান তোঙানবা কালচারেল লুপ কয়া অমগা অমগা মরী লৈনহনবা অমদি অপুনবগী শক্লোনগী পান্দমদা ইউনাইটেড কালচারেল এনসেম্বল (ইউ সি
আগরতলা, ওক্তোবর ০১ : ত্রিপুরাদা তোঙান তোঙানবা কালচারেল লুপ কয়া অমগা অমগা মরী লৈনহনবা অমদি অপুনবগী শক্লোনগী পান্দমদা ইউনাইটেড কালচারেল এনসেম্বল (ইউ সি এন) হায়বা লুপ অমা শেমখ্রে। চৎখিবা সেপ্টেম্বর তাং ২৮, অভয়নগর পুথিবা শঙলেন্দা পাঙথোকখিবা মীফম অমদা লুপ অসিগী প্রেসিডেন্ট ওইনা আরকে তরুনজিৎ সিংহবু খনখ্রে। অদুগা ভাইস প্রেসিডেন্ট ওইনা ক্ষেত্রীময়ূম মাধবী সিংহ, সেক্রেটারী তাপসজিৎ রাজকুমার, জয়েন্ট সেক্রেটারী জি বিপ্লব শর্মা অমসুং ট্রেজারার অহোংশাংবম সারিতা অদুগা এক্সকিউটিব মেম্বার অনী এইচ বঙ্কিম সিংহ অমসুং কেএইচ সুদেষ্ণা সিংহবু খনখ্রে।
সোর্স: মরূপ


text:
মণিপুরী মিরর ডেস্কঃ ঙসি মে ২২, ২০২০ গী ওইনা কনাডাদা নোবেল কোরোনাভাইরস (কোভিদ-১৯) টেষ্ট তৌবগী মী মশিং ১,৪০৫,২৮৪ কনফার্মড কেশ মশিং ৮২,৪৮০ অমসুং ভাইরস অস
মণিপুরী মিরর ডেস্কঃ ঙসি মে ২২, ২০২০ গী ওইনা কনাডাদা নোবেল কোরোনাভাইরস (কোভিদ-১৯) টেষ্ট তৌবগী মী মশিং ১,৪০৫,২৮৪ কনফার্মড কেশ মশিং ৮২,৪৮০ অমসুং ভাইরস অসিনা শিবা মীগী মশীং অসি ৬,২৫০ য়ৌরে । খ্বাইদগী শোকপা ষ্টেট হাইরগদি অন্টারিও প্রভিন্স অমসুং ক্যুইবেক প্রভিন্স অনিসিনি। ক্যুইবেক প্রভিন্সকি টেষ্ট তৌবগী মী মশিং ৩৬১,৬২৮ কনফার্মড কেশ মশিং ৪৬,১৪১ অমসুং ভাইরস অসিনা শিবা মীগী মশীং অসি ৩,৮৬৫ য়ৌরে। অমদি অন্টারিও প্রভিন্সকি টেষ্ট তৌবগী মী মশিং ৫৬৯,৬৯৯ কনফার্মড কেশ মশিং ২৪,৬২৮ অমসুং ভাইরস অসিনা শিবা মীগী মশীং অসি ২,০২১ য়ৌরে।
চাওরাক্না কনাডাদা মণিপুরী ৫০০ খরা হেন্না লৈরি। অয়াম্বনা অন্টারিও প্রভিন্সকী টরোন্টো সিটি অমসুং ক্যুইবেক প্রভিন্সকি মন্ত্রিয়ল সিটিদা লৈবনা ভাইরস অসিগী খুদোংচাদবা থেংনবদা হকথেংননা মণিপুরীশিংসু য়াওরি। কনাডা অমদি ক্যুইবেক প্রভিন্সকী পুম্নমকতগী তমথিনা শোকলিবা মণিপুরীশিংনা খরা হেন্না লৈবা মন্ত্রিয়ল সিটিনি। মন্ট্রিয়লগী কনফার্মড কেশ মশিং ২৩,৪১৩ অমসুং ভাইরস অসিনা শিবা মীগী মশীং অসি ২,৪৫৪ য়ৌরে। অমরোমদনা টরোন্টো-গী কনফার্মড কেশ মশিং ৯,৬১৫ অমসুং ভাইরস অসিনা শিবা মীগী মশীং অসি ৭৪৫ য়ৌরে।
২০২০, মার্চ তাং ১৩ দা ভাইরস অসিনা শোকচল্লকপা হৌরকপগা কনাডাগী গভর্নমেন্ট না পর্লামেন্টকী ৱারেপ মতুং ইন্না লৈবাক পুম্বা টোটাল শাটডাউন-লোকদাউন তৌবা হৌখি। হৌজিকসু মফম খরদা কোমথোকলবসু ভাইরস অসিনা শোকচল্লবা মফমশিংদা লোকদাউন চত্থরি। লোকদাউননা মরম ওইদুনা ভাইরস অসিনা শোকচল্লবা শহরসিংদুদা লৈবা মণিপুরী মহৈরোয় অমদি প্রফেশন্যালশিংসু খুদোংচাদবা কয়া থেংনরি। স্কুল কলেজ সেপ্টেম্বর ফাওবা থিংলনি হাইরকপা মতুংদা মহৈরোয়শিংগী ফিবম য়াম্না খুদোং চারকত্রে। ইন্ডিয়া অমদি বাংলাদেশতগী লাকপা মণিপুরী মহৈরোয়শিং মমালৈবাকতসু হন্বা ঙমদনা লৈবা-চাবগী ক্রাইসিস অমদা লৈনরি। হসপিতাল, ফার্মেসী অমদি এসেন্সিয়েল সার্ভিসতা থবক তৌবা নত্তবা অয়াম্বা মণিপুরীশিংসু থবক লৈতবা, থবক ফংদবগী চাইনা খর খর ফংবা হৌরে। তৌবতবু সরকারনা পিবা কেনাদা ইমারজেন্সি রেসপন্স বেনিফিট (Canada Emergency Response Benefit) কী খুদোংচাবা লৌদনা থবক লৈতবা, ফংদবা পুম্নমকসু শেনথুমগী অৱাবদি
কয়া লৈতে। অদুবু কা-মনুংদা চয়োল কয়া লৈরকপগি নুঙাইতবা অদুদি থেংনরি। অমরোমদনা ইন্টারনেশন্যাল স্টুডেন্টস, মপান লমদমদগী লাকপা ওইবনা ইন্ডিয়া বাংলাদেশতগী লাকপা মহৈরোয় শিংদি সরকারগি মতেং ফংদবগুম তৌরি। অদুনা মণিপুরী মহৈরোয়সিংসু চাউরবা ক্রাইসিস অমদা লৈরি।
এমএসি (MANIPURI ASSOCIATION OF CANADA) কৌবা কনাদগী মণিপুরী সংস্থান অসিনা কনাডাদা লৈবা মণিপুরী ময়ামগী তেংবাং লৌরগা ভাইরস অসিনা শোকলবা মণিপুর, বাংলাদেশতা খুন্দারিবা মণিপুরীশিংদা মতেং কয়া পাংলি অমসুং কেনাডাদা লৈবা মহৈরোয় শিংদসু মতেং পাংনবা হোত্নরি। অদুতা নত্তনা লনাইগী ওইবা মওংদা পারসোনেলি কনাডাগী মণিপুরী সিটিজেন শিংনা মমালৈবাকতা হাইবদি ইন্ডিয়া-বাংলাদেশতা লৈহৌরিবা মণিপুরীশিংদা অঙম্বা থাক্তা মতেং কয়াসু তৌরি।
লৈবাক পুম্বা লোকদাউন-না মরম ওইদুনা ময়ুম ময়ুমদা খরনিগী লৈরুনি হাইদুনা থোকখিবা কনাডাগী মণিপুরীশিংসু ইন্ডিয়া বাংলাদেশতা পনদুনা লৈখিবগী পাউসু লৈরি। খংহৌদনা ইন্ডিয়া অমদি বাংলাদেশতগী ফ্লাইট থিংখিবা অমরোমদনা ভিসা লোইশল্লকপা, শেন-থুম লৈরকতবা, কনাডাদা লৈহৌরিবা ময়ুম এপার্টমেন্ট, রিসোর্স শিং মফম মরাং খংদবা, করি নুমিত্তা অমুক লাকপা য়াগনি খংদবগী নুঙাইতবা কয়াসু মায়োক্নরি।
নুঙাইবা পাউ হাইববু ঙসি ফাউবদা লৈবাক অসিদা লৈরিবা মণিপুরীশিং ভাইরস অসিনা মরম ওইদুনা অশী-অনা থোকত্রি। অমা অনি পোজিটিভ ওইবা য়াওরবসু য়াম্না সিরিয়াস ওইদবনা হসপিটালাইজ তৌখিদে। ময়ুম ময়ুম দা কম্পিউটার, মোবাইল টেবলেট য়েংদুনা মতম লেন্নরি।


text:
Category: অতৈ অতৈ
1 2 10 / 15 POSTS
ইমালোল, ইমা লৈবাক মনিপুরবু নুংশিবগী ঈফূৎনা থল্লবা এ কে শেরামগী শৈরেং লাইরিক, ‘নুংশিবগী তেংথারোল’- মিৎয়েং অমা
কবিনা মনিপুর ইমানা নাওকোনবদি ফংজদ্রবা অদুগা থম্মোয়নুংদি মতম খুদিং চেৎনা নাওকোঞ্জরিবা লমদা তাম্না লৈখ্রবা বাংলাদেশকি মনিপুরীশিংনা ইমাগী লমদম মনিপুরদা ন [...]
পুন্সিগী মঙ, মহৌশা, মালেমগী মরাইবক অমসুং খুনাইগী শক্তম কয়া য়েক্লিবা শৈরেং লাইরিক “অতিয়াগী ময়া”- মীয়েং অমা
লৌউ শিংউ তৌদুনা চম্না হিংনরম্বা পুন্সি মরেল অদুগা ঙসিগী খূনাই অসিনা হৌজীক হিংনরিবা পুন্সি মহিং অসিগদি অঙকপা ফংনা খেন্নরে। সহর অমসুং খুঙ্গং হায়বগী খে [...]
চম্লবা পুন্সি অমসুং নুংশিরবা খোঙচৎ অমগী চেংজেল পুদুনা লাকখিবা কবি রঘু লৈশাংথেমগী শৈরেং লাইরিক “খুঙ্গংগী চিঠি”-মীৎয়েং অমা
নোঙ্গাখ্রে হায়বসি পাউ তারবসু থাজবদি সুকঙম ঙমদে। মরমদি মহাকনা মনিপুরী খোরিলোলদা তৌরম্লিবা খুদোলশিংদি হীংদুনা অদুম লৈরি। নুংশিবা পাউজেল কয়া পুদু [...]
মরৈবাক নুংশিবগী ঈফুৎনা থল্লবা শৈরেং লাইরিক “লৈ কৎলুরা থাং কৎলুরা” –মীৎয়েং অমা
অইবাঃ সনাতন হামোম লাইরিক্কী মমিং- লৈ কৎলুরা থাং কৎলুরা, ২০১২ অফোংবাঃ মণিপুরী রাইটর্স ফোরম, বাংলাদেশ, কমলগঞ্জ মৌলভীবাজা। লাইরিক্কী মখলঃ শৈরেং লাইরি [...]
তাইবঙ পুন্সিবু নৌহৌননা য়েংনিংহল্লিবা “ইথিলদুদা” শৈরেং লাইরিক অসিদা মিৎয়েং অমা
লাইরিক্কী মমিংঃ ইথিলদুদা অইবাঃ তৈয়ীবুর রহমান অফোঙবাঃ সাহিত্য থৌপাং লূপ, ২০২০ লাইরিক্কী মখলঃ শৈরেং লমায় মশিংঃ ১৩৬ লাইরিক্কী মমল লুপা - ২০০/- মী [...]
AKANBA SHAPHUGEE IREI by Dr. Jodha C. Sanasam
Akanba-Saphugee - judha C [...]
Nong-ngal-lamdai Sajik by Kayamuddin Pukhrimayum (a Novel)
Nongnganlamdai-Sajick kayamuddin [...]
ডাঃ ওক্রম মেম্মাগী ‘তুমিন লৈয়ু অচুম্বা’ ফোঙখ্রে
আসামগী শিলচর, বোলজুর লমদগী ডাঃ ওক্রম মেম্মানা মণিপুরীদা ইবা ‘তুমিন লৈয়ু অচুম্বা’ হায়না মিংথোনবা শৈরেং লাইরিক অমা ঙসি অরিবা এসেমব্লি লম্বীদা লৈবা মণিপু [...]
1 2 10 / 15 POSTS


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
13 OCT 2021 9:31AM by PIB Imphal
লৈবাক পুম্বগী ভেক্সিনেসন দ্রাইব অসিগী মখাদা হৌজিক ফাওবদা ভেক্সিন দোজ করোর ৯৬.৪৩ কাপথোকখ্রে
পুং ২৪ মনুংদা অনৌবা কেস ১৫,৮২৩ লাকখি;
হৌজিক ওইরিবা ফগৎলকপগী চাং ৯৮.০৬%নি; ২০২০ মার্চতগী খ্বায়দগী ৱাংবা ওইরি
পুং ২৪ মনুংদা ২২,৮৪৪ ফগৎলক্তুনা, অপুনবা মীশিং ৩,৩৩,৪২,৯০১ ফগৎলকখ্রে
অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৬১%দা লৈরি; ২০২০ মার্চতগী খ্বায়দগী নেম্বা ওইরি
ভারতকী হৌজিক লৈরিবা এক্তিব কেস মশিং ২,০৭,৬৫৩ লৈরি; নুমিৎ ২১৪দা খ্বায়দগী নেম্বনি
হৌখিবা নুমিৎ ১১০দা চয়োলগী পোজিতিবিতী রেত ৩%গী মখাদা লৈদুনা হৌজিক (১.৪৬%)দা লৈরি
নোংমগী ওইবা পোজিতিবিতী রেত (১.১৯% ) হৌখিবা নুমিৎ ৪৪নিদা ৩% মখাদা ওইরি
হৌজিক ফাওবদা অপুনবা তেস্ত করোর ৫৮.৬৩ তৌখ্রে
****
(Release ID: 1763554)
Visitor Counter : 63


text:
বরাক তম্পাক্কী খোমজিনবা পাউ ১১ - ০২ - ২০১৯ অসাম মণিপুরী সিটিজেন্স …
বরাক তম্পাক্কী খোমজিনবা পাউ ১৬ - ০৭ - ২০১৮ ফার্স্ট দিবিজনদা মায়পাক্লবা …
বরাক তম্পাক্কী খোমজিনবা পাউ ১৪ - ০৭ - ২০১৮ ভারতকী জাতিগী ফিরাল অমসুং আসা…
বরাক তম্পাক্কী খোমজিনবা পাউ ১৩ - ০৭ - ২০১৮ লখিপুর সহরদা ই-রিক্সা থৌবা থিংন…
বরাক তম্পাক্কী খোমজিনবা পাউ ১২ - ০৭ - ২০১৮ চীংননিঙাই ওইবা মওংদা নুপি অম…
বরাক তম্পাক্কী খোমজিনবা পাউ ১১-০৭-২০১৮ মপান রাজ্যদগী আসামদা ঙা পুশিল্লকপা থ…
বরাক তম্পাক্কী খোমজিনবা পাউ ১০-০৭-২০১৮ এএনএম নার্স অমা অঙাং উনবদা লৈখিদ্রে,…
বরাক তম্পাক্কী খোমজিনবা পাউ ০ ৯ -০৭-২০১৮ Representative Image মচা অনিদগী হ…
বরাক তম্পাক্কী খোমজিনবা পাউ খরা ০৮-০৭-২০১৮ বরাকভেলি জোনগী উমংলাই কনবা লূপ শ…
বরাক তম্পাক্কী খোমজিনবা পাউ খরা ০৪-০৭-২০১৮ শিলচর সদরঘাট থোং শিলচরদা রাজ্য …
বরাক তম্পাক্কী খোমজিনবা পাউ খরা ০৩-০৭-২০১৮ প্রতিক হাজেলাগীদমক অকনবা…
বরাক তম্পাক্কী খোমজিনবা পাউ খরা ০২-০৭-২০১৮ ফিফা ৱার্লদ কাপতা রাশিয়া অমসু…


text:
লখিপুরওনলাইন দিজিতেল দেস্কঃ থা অসিগী ২৩ দগী হৌদুনা জপাননা য়ুম্বু ওইদুনা প…
লখিপুরওনলাইন দিজিতেল দেস্কঃ কাছার দিস্ত্রিক এদমিনিস্ত্রেসননা এপিএসসি, ইউপ…
লখিপুরওনলাইন দিজিতেল দেস্কঃ এফবি দা শৈরেংগী লিতরেরী গ্রুপ ঈরেনবুং অমসুং ৱ…
লখিপুরওনলাইন দিজিতেল দেস্কঃ ওলিম্পিকি গেমস হৌগদবা নুমিৎ ৩নিদং ঙায়শিল্লকলে…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
লখিপুরওনলাইন দিজিতেল দেস্কঃ পেত্রোল, দিজেল অমসুং চাকথোংনবা গেসকী মমল হেনগ…
লখিপুরওনলাইন দিজিতেল দেস্কঃ আসাম লৈঙাকনা অনৌবা এসওপি পুথোকখ্রে। অকক্নবা জি…


text:
প্রধান মন্ত্রী শ্রী নরেন্দ্র মোদীনা গুজরাতকী গান্ধীনগরদগী হয়েং ২০২০গী জনুৱারী ২৮দা রিমোত ভিদিও কনফরেন্সকী থোংদা ৩শুবা গ্লোবেল পোতেতো কনক্লেবতা ৱা ঙাংগনি।
প্রধান মন্ত্রীনা পোতেতো রিসর্স, ত্রেদ অমসুং ইন্দস্ত্রী, অমসুং ভেল্যু চেন মেনেজমেন্তকী লমদা এচিবমেন্তশিং অমসুং খুদোংচাবশিং নৌহৌনা য়েংশিল্লবা য়ারি অমদি চহী তরাগী খুজিংগীদমক রোদমোপ অমা লেপথোক্কনি।
হন্দক্কী কনক্লেব অসি পরিং অসিদা অহুমশুবনি। চহী তরা খুদিংগী আলুগী লমদা এচিবমেন্তশিং খংজিনবা অমসুং লাক্কদৌরিবা চহী তরাগী খুজিংগীদমক রোদমেপ অমা লেপথোকপা অসি দরকার ওইরি। হৌখিবা চহী তরাগী খুজিং অনি, ১৯৯৯ অমসুং ২০০৮কী মতমদা গ্লোবেল পোতেতো কনফরেন্স অনি পাংথোকখ্রে।
কনক্লেব অসিনা কমন প্লেৎফোর্ম অমদা স্তেকহোল্দর পুম্নমকপু পুরক্নবা খুদোংচাবা অমা পীরি মদুনা আলুগী সেক্তরগা মরী লৈনবা মীওই খুদিংমক পুন্সিন্দুনা হিরমশিং খন্ন-নৈনবা অমসুং তুংগী থৌরাং য়াৎপা ঙমহল্লি। মসি আলুগী রিসর্সতা নোলেজ অমসুং ইনোবেসনগী মাংজিল থারিবা লৈবাকশিংগী তোঙান তোঙানবা স্তেকহোল্দর পুম্নমকপু এক্সপোজ তৌনবা তোপ তোপ্পা থৌরম অমনি।
গুজরাত অসি লৈবাক অসিদা আলু য়াম্না পুথোক্লিবশিংগী মরক্তা অমনি। হৌখিবা চহী তরামাথোই খক্তদা, ভারত্তা আলু পুথোকপগী চাং চাদা ১৯ হেঙ্গৎলে, মসি গুজরাত্তা চাদা ১৭০ হেঙ্গৎলে (২০০৬-০৭তা হেক্তর লিশিং ৪৯.৭তগী ২০১৭-১৮দা হেক্তর লিশিং ১৩৩)। হৌখিবা চহী তরাগী খুজিংদা ভারত্তা হেক্তর অমদা তন ৩০ হেন্না পুথোকপগা লোয়ননা গুজরাতনা অহানবা মশিংদা লৈরি। রাজ্য অসিনা কল্তিবেসনগীদমক স্প্রিনক্লর অমসুং দ্রিপ ইরিগেসনগুম্বা এগ্রীকলচরগী মোদর্ন মেথদশিং শিজিন্নরি।
মসিগী মথক্তা আলুগী এক্সপোর্তর অয়াম্বা অয়াম্বসু গুজরাত্তা বেজ তৌরি। মসিনা রাজ্য অসি লৈবাক অসিদা মরুওইবা আলুগী হব অমা ওইনা মচিল তুমখৎলক্লি।
মসি য়েংলদুনা ৩শুবা গ্লোবেল কনক্লেব অসি গুজরাত্তা পাংথোক্লি।
কনক্লেব অসি ইন্দিয়ান পোতেতো এসোসিয়েসন (আই.পি.এ.)না ইন্দিয়ান কাউন্সিল ওফ এগ্রিকলচরেল রিসর্স, নই দিল্লী অমসুং আই.সি.এ.আর.-সেন্ত্রেল পোতেতো রিসর্স ইন্সতিত্যুত, শিমলা অমদি ইন্তরনেস্নেল পোতেতো সেন্তর (সি.আই.পি.). লিমা, পেরুগা লোয়ননা খুৎশম্নদুনা পাংথোকপনি।
অচৌবা থৌরম অসিদা মরুওইবা কম্পোনেন্ত অহুম লৈরি, (i) দি পোতেতো কনফরেন্স, (ii) দি এগ্রি এক্সপো অমসুং (iii) পোতেতো ফিল্দ দে।
পোতেতো কনফরেন্স অসি ২০২০গী জনুৱারী ২৮দগী ৩০ ফাওবা নুমীৎ হুম্নি পাংথোক্কনি। মসিদা থিম ১০ লৈগনি মদুগী মনুংদা থিম ৮দি বেসিক অমসুং এপ্লাইদ রিসর্সতা য়ুমফম ওইগনি। লেমহৌরিবা থিম অনি অদুনা পোতেতো ত্রেদ, ভেল্যু চেন মেনেজমেন্ত অমসুং পোলিসী ইশুশিংদা অখন্নবা মীৎয়েং থমগনি।
২০২০গী জনুৱারী ২৮দগী ৩০ ফাওবা এগ্রি এক্সপো পাংথোক্কনি। মসিদা আলুদা য়ুমফম ওইবা ইন্দস্ত্রীজ অমসুং ত্রেদ, প্রোসেসিং, সীদ পোতেতো প্রদক্সন, বাইওতেক্নোলোজী, তেক্নোলোজী ত্রান্সফরদা পব্লিক-প্রাইবেত পার্তনরশিপ অমসুং লৌমীশিংগা মরী লৈনবা পোত্থোকশিং অসিনচিংবশিং উৎকনি।
২০২০গী জনুৱারী ৩১দা পোতেতো ফিল্দ দে পাংথোক্কনি। মসিদা পোতেতো মেকানাইজেসন, পোতেতো ভেরাইতিজ অমসুং খ্বাইদগী নৌবা তেক্নোলোজীশিংগী দেমোন্সত্রেসন য়াওরি।
মরুওইনা খন্নগদৌরিবা হিরমশিং অদুদি প্লান্তি মেতরিয়েলগী অৱাৎপা, সপ্লাই চেনশিং, হার্বেস্ত মতুংগী অমাংবশিং, প্রোসেসিং হেঙ্গৎহন্নবগীদমক দরকার ওইবশিং, এক্সপোর্ত অমসুং দাইবর্সিফাইদ য়ুতিলাইজেসন অমসুং দরকার ওইবা পোলিসী সপোর্তনি।


text:
য়োর এক্সেলেন্সি রাস্ত্রপতী বিদেন,
শক্নাইরবা মরুপশিং,
মালেম অসিদা লৈরিবা ঐহাক্কা লোইনরিবা নাগরীকশিং,
খুরুমজরি!
ঐহাক্না রাস্ত্রপতী বিদেনবু খোঙথাং অসি লৌখৎপগীদমক থাগৎপা ফোংদোকচরি। মীওইবা হায়বা অসিনা হৌজিক মালেমগী ওইবা লায়চৎ অমা মায়োক্নরি। অমসুং, থৌওং অসিনা মোংফম য়ৌনা অকিবা ফংলবা ক্লাইমেৎকী অহোংবা অসি লোইবা নাইদ্রি হায়বা অসি নিংশিংহল্লি।
শেংনা হায়রবদা, ক্লাইমেৎকী অহোংবা অসি মালেমগী ওইনা মীওই মিল্লিয়ন কয়াগী মিৎমাংদা তাদুনা লৈরবনি। মখোয়গী পুন্সি অমসুং পুন্সি মহিং অসি হান্ননা অমাং অতাশিং অসি মায়োক্নদুনা লৈরবনি।
মরুপশা,
মীওইবা হায়বা অসিগীদমত ক্লাইমেৎকী অহোংবা অসি চপ চানা থবক পায়খৎপা মথৌ তাই। ঐখোয়না অসিগুম্বা থবকশিং অসি য়াম্না অথুবা মতমদা, য়াম্না চাওনা অমসুং মালেমগী ওইনা পায়খৎপা মথৌ তাই। ঐখোয়না পান্দম থম্লিবা রিনেৱেবল ইনর্জীগী তার্গেত ২০২৩০ ফাওবদা গিগাৱাত ৪৫০ অসিনা ঐখোয়না হায়খিবা ৱা ঙাক্লি।
ঐখোয়না চাওখৎ-থৌরাংগীদমক হোৎনরিবা অসিগী মথক্তা ঐখোয়না ক্লিন ইনর্জী, ইনর্জী ইফিসিএন্সি, এফোরেস্তেসন অমসুং বাইও-দাইবরসিতীগী খোঙথাং কয়া অমা লৌখৎলি। মরম অদুনা ঐখোয়গী লৈবাক অসি এন.দি.সি.এস. ২,দীগ্রী-সেলসিয়স ওইবা লৈবাকশিং মনুং চল্লিবনি।
ঐখোয়না মালেমগী ওইনা লৌখৎলিবা খোঙথাং কয়া অমা হায়বদি সোলার এল্লাইয়েন্স, লীদ. আই.তি. অমসুং কোএলিএসন ফোর দিজাস্তর রিজিলিএন্ত ইনফ্রাস্ত্রকচর অসিদা পুক্নিং থৌগৎলি।
মরুপশা,
ক্লাইমেৎকী থৌদাং লৌবা লৈবাক অমা ওইনা, ভারতনা ভারত্তা লেঙদবা চাওখৎ-থৌরাং অমগী মপাং শেমগৎলি। মসিনা অতৈ চাওখৎলক্লিবা লৈবাকশিং হায়বদি গ্রীন ফাইনান্স অমসুং ক্লিন তেক্নোলোজী তঙাইফদনা লৈবশিং অসিদা মতেং পীবা য়াই।
মরম অসিদগী, রাস্ত্রপতী বিদেন অমসুং ঐহাক্না “ইন্দিয়া-য়ু.এস. ক্লাইমেৎ অমসুং ক্লিন ইনর্জী এজেন্দা ২০৩০ পার্তনরশীপ” হৌদোক্লি। পুন্না ঐখোয়না মোবালাইজ ইনবেস্তমেন্ত, দেমোন্ত্রেৎ ক্লিন তেক্নোলোজী, অমসুং গ্রীন কোল্লাবেরেসন অসিদা মতেং তৌগনি।
মরুপশিং,
ঙসিদি, ঐখোয়না মালেমগী ওইবা ক্লাইমেৎ অসি খন্নদুনা, ঐহাক্না অদোমগী মফমদা ৱাফম অমা থম্বা পাম্মী। ইন্দিয়াগী পর কেপিতা কার্বোন অসি মালেমগী চাংচৎতা ৬০% নেম্না লৈরি। মসি ঐখোয়গী পুন্সি মহিং অসি লেঙদবা থায়নদগী চৎনবি অমা লৈবননি।
মরম অদুনা ঙসিদি, ঐহাক্না ক্লাইমেৎকী অহোংবা লাকপা অসিদা পুন্সি মহিং অসিগী মরুওইবা অসিনি। লেঙদবা পুন্সি মহিং অমসুং “বেক তু বেসিক” হায়বা ৱাখল্লোল অসিদা লমজিংবা অসিনা কোবিদ এরা মতুং অসিদা ইকোনোমীগী মরুওইবা লালোং ওইগনি।
মরুপশা,
ঐহাক্না ইন্দিয়াগী ফাওরবা লম্বোইবা স্বামী বিবেকানন্দা হায়রম্বা ৱাহৈশিং নিংশিংলি। মহাক্না ঐখোয়দা “এরাইজ, এৱেক অমসুং পন্থুং য়ৌদ্রিফাওবা লেপকনু” হায়না হায়বিরম্মী। মসি ঐখোয়না দিকেদ অমা ক্লাইমেৎকী অহোংবা অসিদা লেপ্লসি।
থাগৎচরি। য়াম্না থাগৎচরি।


text:
প্রধানমন্ত্রীগী লোইশঙ
জি.৭.কী অনিশুবা নুমিৎতা প্রধান মন্ত্রীনা সেসন অনিদা শরুক য়াখ্রে
Posted On:
13 JUN 2021 8:26PM by PIB Imphal
জি.৭ সম্মিৎকী আউৎরীচ সেসনশিংগী অনিশুবা নুমিৎতা প্রধান মন্ত্রী শ্রী নরেন্দ্র মোদীনা ‘বিল্দিং বেক তুগেদর – ওপন সোসাইতীজ এন্দ ইকনোমজ’ অমসুং ‘ইল্দিং বেক গ্রীনর: ক্লাইমেৎ এন্দ নেচর’ হায়না মিংথোনবা সেসন অনিদা শরুক য়াখ্রে।
ওপন সোসাইতীজকী সেসন্দা মরু ওইবা ৱাঙাংলোই অমা ওইনা ৱা ঙাংনবা বর্তন তৌরকখিবা অদুদা পি.এম.না প্রজাতন্ত্রা অমসুং নীংখা তম্বা হায়বা অসি ভারতকী সভ্যতাগী চৎনবীগী শরুক অমনি হায়না নৌহৌনা নীংশিংখ্রে। মহাক্না ওপন সোসাইতীশিংগী মতাংদা তোঙান-তোঙানবা লুচিংবশিংনা মসিনা মরু ওইনা অরানবা পাউ শন্দোকপা অমসুং সাইবর-এতেকশিংগী চৈথেং ফংহল্লি হায়না ফোঙদোকখিবা অদুগী মতাংদা মহাক্কী ৱাখল্লোন ফোঙদোকখ্রে অমসুং সাইবরস্পেস অসি দেমোক্রেতিক ভেল্যুশিংগী মগুন হন্থহন্নবগী মহুৎ হেনগৎহন্নবা ফম্পাক অমা ওইনা অদুমক লৈহনবা মথৌ তাই হায়না অকনবা ৱাফম থমখ্রে। মালেমদা লৈরিবা গভর্নান্স ইন্সতিত্যুসনশিংগী দেমোক্রেতিক ওইদবা অমসুং খেৎনবা লৈবগী মওং-মতৌ অসি পুথোক্লদুনা পি.এম.না মল্তিলেতরেল সিস্তেমদা অওনবা পুরকপ্না ওপন সোসাইতীশিং য়াইফনবা খ্বাইদগী অফবা খোঙথাং ওইগনি হায়না ফোঙদোকখ্রে। লুচিংবশিংনা মীফম অসি লোইশিল্লকপদা ‘ওপন সোসাইতীজ স্তেৎমেন্ত’ গী মতাংদা য়ান্নখ্রে।
অইং-অশাগী খল কাইরকপগী মতাংদা পাঙথোকপা সেসন্দা পি.এম.না গ্রহ অসিগী ঈশিং-নুংশিৎ, বাইদাইভর্সিতী অমসুং মহাসগরশিং অসি পুন্না চৎমিন্নরিবা লৈবাকশিংতনা ঙাক শেনবা ঙম্লোই অমদি অইং-অশাগী খল কাইরকপা অসি থেংননবা পুন্না খোঙথাং লৌখৎনবা অপাম্বা ফোঙদোকখ্রে। ক্লাইমেৎ এক্সনদা ভারতনা হনবা লৈতনা হোৎনরিবা অসিগী মতাংদা মহাক্না ইন্দিয়ন রেলৱেজনা ২০৩০ ফাওবদা নেৎ জিরো ইমিসন ফংবা ঙম্নবা পান্দম থমদুনা হোৎনরিবা অসিগী মতাংদা পনখি। মহাক্না ভারত অসি পেরিসতা ৱাশকখিবশিং অদু থুংহন্নবা লম্বীদা চংশিল্লিবা জি-২০ লৈবাকশিংগী মনুংদা অমত্তা ঙাইরবা লৈবাক ওইরি হায়না ফোঙদোকখ্রে। মহাক্না ভারতনা লৌখৎলিবা মালেমগী ওইবা অচৌবা থৌরাং অনি মদুদি সি.দি.আর.আই. অমসুং ইন্তরনেস্নেল সোলর এলাইন্স হায়রিবা অসিগী কান্নবশিং হেনগৎলক্লিবা সিগী মতাংদসু পাউদমখ্রে। প্রধান মন্ত্রীনা চাউখৎকপা ৱাৎলিবা লৈবাকশিংনা ক্লাইমেৎ ফাইনান্স ফংবা হেন্না হেনগৎহনবা মথৌ তাই হায়না অকনবা ৱাফম থমখ্রে অমসুং মিতিগেসন, এদাপ্তেসন, তেক্নোলোজী ত্রান্সফর, ক্লাইমেৎ ফাইনান্সিং, ইক্বিতী, ক্লাইমেৎ জস্তিস অমসুং লাইফস্তাইলগী অহোংবা - অসিগুম্বা সমস্যাগী লম পুম্নমক কোনশিল্লবা অইং-অশাগী খল কাইরকপা অসি থেংননবা হোলিস্তিক ওইবা এপ্রোচ অমা লৌখৎনবসু ফোঙদোকখ্রে।
প্রধান মন্ত্রীনা মালেমনা থেংনরিবা হেল্থ, অইং-অশাগী খল কাইরকপা অমসুং ইকনোমিক রিকভরী লাকশিন্নবা মরু ওইনা ওপন অমসুং দেমোক্রেতিক সোসাইতীজ অমসুং ইকনোমীজকী মরক্তা অমত্তা ওইনা পুন্না লেপমিন্নবগী পাউজেল অদু সম্মিৎ অসিদা লুচিংবশিংনা তরাম্না ওকখ্রে।
*****
(Release ID: 1726883)
Visitor Counter : 45
Read this release in:
Gujarati
,
English
,
Urdu
,
Hindi
,
Marathi
,
Bengali
,
Assamese
,
Punjabi
,
Odia
,
Tamil
,
Telugu
,
Kannada
,
Malayalam


text:
২০২১গী সেপ্তেম্বর ১৪, নুংথিলগী পুং ১২ তারকপা মতম অদুৱাইদা প্রধান মন্ত্রী, শ্রী নরেন্দ্র মোদীনা অলিগরদা রাজা মহেন্দ্র প্রতাপ সিংহ স্তেত য়ুনিভর্সিতীগী উরেপ-উয়ুং তম্লগনি অমসুং থৌরম অদুদা মহাক্না ৱা ঙাংগনি৷ প্রধান মন্ত্রীনা রাজা মহেন্দ্র প্রতাপ সিংহ স্তেত য়ুনিভর্সিতী অমসুং উত্তর প্রদেশ দিফেন্স ইন্দস্ত্রিএল কোরিদোরগী অলিগর নোদকী এগজিবিসন মোদেলশিংদসু চৎকনি।
রাজা মহেন্দ্র প্রতাপ সিংহ স্তেত য়ুনিভর্সিতীগী মরমদা
মমিং নিংথিনা লৈরবা নিংতম লান্মী, এজুকেসনিস্ত অমসুং সোসিএল রিফোর্মর, রাজা মহেন্দ্র প্রতাপ সিংহ জিবু নিংশিংনবা অমসুং ইকাই খুম্নবা ওইনা রাজ্য সরকার অসিনা য়ুনিভর্সিতী অসি শেমগৎলিবনি৷ য়ুনিভর্সিতী অসি অলিগরগী কোল তেহসিলগী মুসিপুর করিম জরোলি খুঙ্গং অমসুং লোধা খুঙ্গংদা অপুনবা লম একর ৯২ হেনবদা শেমগৎলিবনি৷ মসিনা অলিগর দিবিজনগী কোলেজ ৩৯৫দা এফিলিয়েসন পীরগনি৷
য়ু.পি.গী দিফেন্স ইন্দস্ত্রিএল কোরিদোরগী মরমদা
উত্তর প্রদেশতা দিফেন্স ইন্দস্ত্রিএল কোরিদোর অমা শেমগৎনবা প্রধান মন্ত্রীনা ২০১৮, ফেব্রুৱারি ২১দা লখনৌদা য়ু.পি. ইনবেস্তর্স সম্মিত হৌদোকপগী থৌরমদা লাওথোকখি৷ দিফেন্স ইন্দস্ত্রিএল কোরিদোরদা অপুনবা নোদ ৬ – অলিগর, অগ্রা,কানপুর, চিত্রকূত, ঝান্সি অমসুং লখনৌনি৷ অলিগর নোদতা, লেন্দ এলোকেসন প্রোসেস মপুং ফাখ্রে অমসুং নোদ অসিদা লুপা কোতি ১২৪৫গী শেনফম থাদগদৌরিবা ফর্ম ১৯দা লমশিং এলোকেত তৌখ্রে৷
উত্তর প্রদেশকী দিফেন্স ইন্দস্ত্রিএল কোরিদোর অসিনা লৈবাক অসি দিফেন্স প্রেদক্সনগী ফিল্দদা মশা-মরোমদোম লেপচবা ঙমহনবদা মতেং পাংলগনি অমসুং 'মেক ইন ইন্দিয়া' প্রোমোত তৌরগনি৷
য়ু.পি.গী মুখ্য মন্ত্রী অমসুং রাজ্যপালসু থৌরম অসিদা শরুক য়াগনি৷


text:
সাইন্স অমসুং তেক্নোলোজী মন্ত্রালয়
ভারতকী কোবিদ-১৯ লান্থেংনবগী খোঙথাং
সি.এস.আই.আর.না গ্রাম-নেগেতিব সেপ্সিসনা কন্না নারবা মীওইশিংগী পুন্সি কন্নবা লায়েংনবগী হিদাক পুথোকপদা মতেং পাংলি
সি.এস.আই.আর.না রেন্দমাইজদ, ব্লাইন্দেদ, তু আর্ম, এক্তিব কম্পেরেতর কন্ত্রোল তৌরবা হিদাক্কী ক্লিনিকেল ত্রায়েল চত্থদুনা কোবিদ-১৯না ফিভম শোক্না নারবা অরুবা অনাবশিংগী মোর্তেলিতী (শিবা) হন্থহন্নবা হিদাক অসিগী মথৌ তৌবগী মতিক মগুন খঙদোক্নবা খোঙথাং অমা হৌজিক লৌখৎলি
দ্রগ কন্ত্রোল্লর জেনেরেল ওফ ইন্দিয়া (দি.জি.সি.আই.)নসু ত্রায়েল অসিগী অয়াবা পীখ্রে অমসুং অনা লায়েংশঙ কয়াদা শিজিন্নবা হৌরগনি
মসিনা অনাবশিংনা শিজিন্নবদা খুদোং থিনীংঙাই ওইদে হায়বা খঙলে অমসুং মসি শিজিন্নবদা পামদবা সাইদ ইফেক্ত অমত্তা লৈতে
Posted On:
20 APR 2020 4:31PM by PIB Imphal
কাউন্সিল ওফ সাইন্তিফিক এন্দ ইন্দস্ত্রিএল রিসর্চ (সি.এস.আই.আর.)না মশাগী ন্যু মিলেনিয়ম ইন্দিয়ন তেক্নোলোজী লিদর্শিপ ইনিসিএতিব (এন.এম.আই.তি.এল.আই.) কৌবা ফ্লেগশিপ প্রোগ্রামগী খুত্থাংদা অহমেদবাদকী কেদিলা ফার্মাস্যুতিকেল্স লিমিতেদপু ২০০৭তগী হৌনা গ্রাম-নেগেতিব সেপ্সিসনা ফিভম শোক্না নারবা মীওইশিংগী পুন্সি কন্নবা হিদাক পুথোকপদা মতেং পাংদুনা লাক্লি। মসিগী থৌওং অপুম্বা (প্রি ক্লিনিকেল অমসুং ক্লিনিকেল স্তদী) অসি সি.এস.আই.আর.না খনবা মোনিতরিং কমিতী অমনা য়েংশিনবনি। হিদাক অসিনা ফিভম লুনা নারবা মীওইশিংগী শিবগী চাং অসি তংখাই ফাওবদি হন্থহনবা ঙম্লে হায়বা উৎলবনি। ফিভম অসিদা উবা ফংবা হকচাং কয়াৎ মথৌ তৌবা ঙমদবগী লাইওংসু হিদাক অসিনা ফগৎহনবা ঙমহল্লি। মসি ভারত্তা য়োনবা য়াবগী অয়াবসু ফংলে। মসি ললোন ইতিক্কী ওইনা কেদিলা ফার্মাস্যুতিকেল্সতগী সেপ্সিস ভেক® হায়বা মিংদা ফংলগনি।
হায়রিবা অসি ঐখোই পুম্নক্কী য়াম্না চাউথোকচনীংঙাই ওইবা পুংফম্নি মরমদি মালেমগী অতোপ্পা মফম অমত্তদা, য়াম্না কন্না হোৎনবা লৈরবসু, শিবগী চাং হন্থহনবা ঙম্বা গ্রাম-নেগেতিব সেপ্সিসকী হিদাক অমত্তগী অয়াবা পীবা লৈত্রি।
গ্রাম-নেগেতিব সেপ্সিস অমসুং ফিভম শোক্লবা কোবিদ-১৯গী অনাবশিংদা সাইতোকাইনিন প্রোফাইলদা অচৌবা অহোংবা ওইহল্লকপা শেমদোক্লবা ইম্ম্যুন রেস্পোন্স অমা য়াওই। হিদাক অসিনা হকচাংগী ইম্ম্যুন সিস্তেম মোদ্যুলেৎ তৌদুনা সাইতোকাইনিনগী স্তোর্মবু থিন্থহন্দুনা/ঙাকথোক্তুনা শিবগী চাং হন্থহল্লি অমসুং হকচাং ফগৎহল্লি।
কোবিদ-১৯ অমসুং গ্রাম-নেগেতিব সেপ্সিসকী অনাবশিংগী ক্লিনিকেলগী ওইবা মওং মতৌদা মান্নরিবা অসি য়েংলদুনা, সি.এস.আই.আর.না, হৌজিক রেন্দমাইজদ, ব্লাইন্দেদ, তু আর্ম, এক্তিব কম্পরেতর কন্ত্রোল তৌরবা হিদাক্কী ক্লিনিকেল ত্রায়েল চত্থদুনা কোবিদ-১৯না ফিভম শোক্না নারবা অরুবা অনাবশিংগী মোর্তেলিতী (শিবা) হন্থহন্নবা হিদাক অসিগী মথৌ নীংথিনা তৌবগী চাং খঙনবা হোৎনবগী খোংথাং অমা লৌখৎলি। দ্রগ কন্ত্রোল্লর জেনেরেল ওফ ইন্দিয়া (দি.জি.সি.আই.)নসু ত্রায়েল অসিগী অয়াবা পীখ্রে অমসুং অনা লায়েংশঙ কয়াদা শিজিন্নবা হৌরগনি।
হিদাক অসিদা মৈশা পীদুনা হাৎলবা মাইকোবেক্তরিয়ম দব্ল্যু. (এম.দব্ল্যু.) য়াওই। মসি অনাবশিংনা শিজিন্নবদা অকাইবা ওইদে অমসুং মসি শিজিন্নবগী পামদবা সাইদ ইফেক্তসু লৈতে। অসিগুম্লবা অনাবশিংদা মখোইবু লায়েংবগী ওইনা হান্ননা থারিবা হিদাকশিংগী মথক্তা হায়রিবা হিদাক অসি অথিংবা লৈতনা অদুমক শিজিন্নবা য়াই। মসিগী মশক থোকপা মগুন অসিদা প্রোতেক্তিব ইম্ম্যুনিতি (তি.ঐচ. ১, তি.এল.আর. ২ এগোনিস্ত) হেনগৎহনবা অমসুং নন-প্রোতেক্তিব রেস্পোন্স (তি.ঐচ. ২) নমথহনবসু য়াওই।
সি.এস.আই.আর.না কোবিদ-১৯না নাদুনা অনা লায়েংশঙদা লৈরবা অনাবশিংগী এম.দব্ল্যু. য়েংথোক্তুনা অথুবা মতমদা অনাবা ফহন্নবসু শেম শাদুনা লৈরবনি অমসুং মসিগী মতেংনা অনাবশিং অমসুং মখোইগা থেংনরুবা ইমুং মনুংগী মীওইশিং অমসুং হেলথ কেয়রগী থৌমীশিংদা লায়না অসি শন্দোকপগী চাং নেমথহনবগী পান্দমসু হায়রিবা শেম শাবা অসিদা য়াওরি।
(Release ID: 1616582)
Visitor Counter : 43


text:
মমিং লৈরবা কার্তুন য়েকপা আর কে লক্ষ্মনদা য়ুমফম ওইবা কোফি তেবল বুক “তাইমলেস লক্ষ্মন” ঙসি প্রধান মন্ত্রী নরেন্দ্র মোদীনা ফোঙখ্রে ।
থৌরম অদুদা ৱা ঙাংবদা , মহাক্না হায়খি মসিগী লোইবা নাইদ্রবা খোঙচৎ অসিগী শরুক অমা ওইবদা মহাক হরাওই । লক্ষ্মনগী য়াম্লবা মমল য়াম্লবা পোৎথোকশিং অসিগুম্বা মওংদা ফংহনবা অসিদা মহাক্না হরাওবা ফোংদোকখি ।
মহাক্না হায়খি, চহি কয়াগী লক্ষ্মনগী পোৎথোকশিং নৈনবা অসি মতম অদুগী খুন্নাইগী অমসুং শেন-থুমগী মরমদা খঙবা ঙমহল্লি ।
প্রধান মন্ত্রীনা হায়খি, মসিগী থবক অসি লক্ষ্মন খক্তগী নত্তে, নৎত্রগা মহাক নিংশিংবা নত্তে, মীওই ক্রোর কয়াগী পুন্সিদা লক্ষ্মনগী শরুক মচেৎ অমা হাপচিনবনি ।
প্রধান মন্ত্রীনা হায়খি, লক্ষ্মনগী মীচম অসি শিবা নাইদবনি অমসুং ভারত শীন থুংবনি । ভারতমচা খুদিংমক্না , অমসুং মীরোল খুদিংমক্না মহাক মশক খঙই ।
মীচমশিংদা হেন্না মীৎয়েং চংনবা মতৌ করম্না পদ্মা এৱার্দশিং পীনবা খনবগী থৌরাং পায়খৎপগে হায়বদু প্রধান মন্ত্রীনা পনখি ।


text:
মাইক্রো, স্মোল অমসুং মেদিয়ম ইন্তর্প্রাইজেস মন্ত্রালয়
মাইক্রো, স্মোল অমদি মেদিয়ম এন্তরপ্রাইজেস মন্ত্রালয় (এম. এস. এম. ই.)না অৱাবা মায়োক্নরবা এম. এস. এম. ই. সেক্তরদা মতেং পীননবা অতোপ্পা ফন্দিং স্কিম অমা হৌদোক্লে
স্কিম অসিনা এম. এস. এম. ই. লাখ ২দা লুপা করোর ২০,০০০গী গরেন্তী কভর পীগনি
মসি অৱাবা তারবা নৎত্রগা এন. পি. এ. তারবা মথৌ তৌরিবা এম. এস. এম. ই.শিংগী প্রমোতরশিংদা পীবা সব-দেব্ত ফেসিলিতীনি
Posted On:
24 JUN 2020 4:32PM by PIB Imphal
এম. এস. এম. ই. মন্ত্রী শ্রী নিতিন গারকরিনা ঙসি “দিসত্রেস এসেত্স ফন্দ-সব-ওর্দিনেত দেব্ত ফোর এম. এস. এম. ই.” হায়নসু কৌবা ক্রেদিত গরেন্তী স্কিম ফোর সব-ওর্দিনেত দেব্ত (সি. জি. এস. এস. দি.) হৌদোকখ্রে।
স্কিম অসুগী মতুং ইন্না মখোয়গী অৱাবা তারবা এম. এস. এম. ই.শিংদা মথা তানা ইকুইতী ওইনা শেন থাদনবগীদমক বেঙ্কতগী শেন্দোন লৌবা ঙমগদবা প্রমোতরশিংদা লুপা করোর ২০,০০০গী গরেন্তী কভর পীগনি।
অৱাবা তারবা এম. এস. এম. ই.শিংনা থেংনরিবা খ্বাইদগী অচৌবা শীংনবদি দেব্ত নৎত্রগা ইকুইতীগী মওংদা শেনফম লৌবা অসিনা ওইরি হায়না খন্নরি। মরম অসিনা আত্মনিরভর ভারত পেকেজগী শরুক অমা ওইনা মে ১৩, ২০২০দা শেনথুম মন্ত্রীনা অৱাবা তারবা অদুগা মথৌদি তৌরিবা এম. এস. এম. ই.শিংগী প্রোমোতরশিংদা সব-ওর্দিনেত দেব্ত পীননবগী স্কিম অসি লাউথোকখিবনি। সি. সি. ই. এ.গী অয়াবা লৌবা অমদি শেনথুম মন্ত্রালয়, সিদবি অমদি আর. বি. আই.গা তান্নবনচিংবা মথৌ তাবা ফোর্মেলিতীশিং লোইশিল্লবা মতুংদা স্কিম অদু ঙসি গারকরিন নাকপুরদা লাউথোকখিবনি।
স্কিম অসিগী চাউরাকপা মশকশিংদি:
স্কিম অসিনা এপ্রিল ৩০, ২০২০ ফাওবদা অৱাবা তারবা অমদি এন. পি. এ. তারবা অদুগা মথৌদি তৌরিবা এম. এস. এম. ই.শিংগী প্রমোতরশিংদা ঙাক্লৌ পীননবগীদমক্নি;
এম. এস. এম. ই.শিংগী প্রমোতরশিংদা মখোয়গী স্তেক (ইকুইতীগা দেব্তকা পুল্লগা)কী চাদা ১৫ নৎত্রগা লুপা লাখ ৭৫ অনিসিদগী হন্থবদুগা মান্নবা ক্রেদিত পীগনি;
প্রমোতরশিংনা হায়রিবা শেনফমসি এম. এস. এম. ই. য়ুনিতশিংদা ইকুইতী ওইনা থাদদুনা শেনথুম মরাং কায়হন্দুনা দেব্ত-ইকুইতী রেসিও মেন্তেন তৌহনবা;
স্কিম অসিগী মখাদা সব-দেব্তকী মখাদা চাদা ৯০গী গরেন্তী কভর পীগনি অমদি চাদা ১০না মরী লৈনবা প্রমোতরশিংদগী লাক্কনি;
শেল্লেপ শিংদোকপদা চহী ৭কী মোরেতরিয়ম লৈগনি অমদি শেন শিংদোকপগী মতম্না চহী ১০ ওইগনি।
স্কিম অসিনা এম. এস. এম. ই. লাখ ২রোমদা মথৌ তাবা ঙাক্লৌ পীগনি অমদি সেক্তর অসিদা শেন্মিৎলোনগী থৌওংশিং হিঙ্গৎহন্নবগীদমক মতেং পীগনি। মসিনা মখোয়দা তাংদুনা লৈরিবা মীওই মিলিয়ন কয়াগী থবক অমদি হিংনবগী লম্বীশিং ঙাকথোকপদসু মতেং ওইগনি। হায়রিবা ক্রাইতেরিয়াশিং অসি য়ৌবা এন. এস. এম. ই.শিংগী প্রমোতরশিংনা স্কিম অসিগী মখাদা কান্নবা অসি লৌনবগীদমক সেদ্যুল কম্মর্সিএল বেঙ্ক অমা হেক্তদা চঙবা য়াই। স্কিম অসি ক্রেদিত গরেন্তী ফন্দ ত্রস্ত ফোর এম. এস. ই. (সি. জি. তি. এম. এস. ই.)গী মখাতা পায়খৎকদবনি। হীরমসিগী মতাংদা ওইথোকপা য়াবা এফ. এ. ক্যু .গা লোয়ননা মথৌ তাবা চৎন-কাঙলোনশিং ঙসি পীথোক্লে অমদি মীয়ামদা ফংহল্লে।
থৌরমসিদা শ্রী নিতিন গারকরিনা প্রধান মন্ত্রী অমসুং শেনথুম মন্ত্রীবু স্কিম অসিগীদমক্তা থাগৎপা ফোঙদোকখি। মন্ত্রালয়গী অনৌবা স্কিম অসিদা ঙাক্লৌ পীবিবগীদমক্তসু মহাক্না দিপার্তমেন্ত ওফ এক্সপেন্দিচর, দিপার্তমেন্ত ওফ ফাইনান্সিএল সর্ভিসেস অমদি আর. বি. আই.গী গভর্নরবুসু থাগৎপা ফোঙদোকখি।
*****
(Release ID: 1634207)
Visitor Counter : 33


text:
য়োর এক্সিলেন্সী, রাইৎ ওনরেবল
প্রধান মন্ত্রী ওলীজী,
বিমস্তেক্কী মীহুৎ ওইরিবা লৈবাকশিংদগী লেংবীরকপা ঐগী খোংলোই লুচীংবশিং, অহানবা মক্তদা ঐনা বিমস্তেক সমিৎ অসিগী য়ুম্বু ওইবীবা অমসুং মাই পাক্না শিনবী-লাংবীবগীদমক্তা নেপাল সরকারবু, অমসুং প্রধান মন্ত্রী ওলীজীবু থমোই শেংনা তৌবীমল খঙবা উৎচরি। ঐগীদমক্তদি মসি অহানবা বিমস্তেক সমিৎ ওইজরবসু ২০১৬তা ঐহাক্না গোৱাদা ব্রিক্স সমিৎকা লোইননা বিমস্তেক স্ত্রিৎ হোস্ত ওইজবগী তাঞ্জা ফংজখি। গোৱাদা ঐখোয়না থমখিবা এজেন্দা ফোর এক্সন অদুগী মনুং চন্না ঐখোয়গী তীম্না শিংথানীংঙাই ওইবা ফোলোঅপ এক্সন লৌখৎলে।
মদুগী মনুংদা য়াওরিঃ
অহানবা চহি ওইবা বিমস্তেক দিজাস্তর মেনেজমেন্ত এক্সর্সাইস পাংথোকপা।
নেস্নেল সেক্যুরিতী লুচীংবশিংগী মীফম অনি।
বিমস্তেক ফেসিলিতেসন এগ্রিমেন্তা ৱারী-ৱাতাই তৌনবদা খুমাং চাউশিনবা।
বিমস্তেক গ্রিদ ইন্তর কনেক্সনগী হিরমদা য়ানা ৱারোল।
মসিগীদমক্তা ঐনা লৈবাক পুম্নমক্কী দেলিগেসনশিংদা হায়জখি।
এক্সিলেন্সীশিং
লমদম অসিগী লৈবাক পুম্নমক্কা লোইননা ভারতনা শুপ্নগী দিপ্লোমেতিক্কী ওইবা মরি থম্নবা খক নত্তে। ঐখোয় অসি লৈবাক পুম্নমক্কা লোইননা মমাংঙৈদগী হৌনা সভ্যতা, পুৱারী, কলা, লোন, চাকচা-ইথক অমসুং ঐখোয়গী শরুক য়ামিন্নরিবা চৎনবী–নাৎকী ওইবা অচেৎপা মরিনা পুন্দুনা থম্লি। লমদম অসিগী মাইকৈ অমরোমদা মমিং চৎলবা হিমালয় চিংশাং লৈরি, অমসুং অতোপ্পা মাইকৈ অমদনা হিন্দ অমসুং প্রশান্ত মহাসাগরশিংগী মরক্তা লৈবা বে ওফ বেঙ্গল লৈরি। বে ওফ বেঙ্গলগী লমদম অসি ঐখোয় পুম্নমক্কী চাউখৎপা, ঙাক-শেল অমসুং চাউখৎ-থৌরাংগীদমক্তা থোইদোক্না মরু ওই। অমসুং মরম অসিনা, ভারতকী “নাইবরহুদ ফার্স্ত” অমসুং “এক্ত ইস্ত”, পোলিসী অনি অসি বে ওফ বেঙ্গল অসিদা পুল্লরি হায়বদা থোইদোক্না ঙক্নীংঙাই ওইদে।
এক্সিলেন্সীশিং,
ঐখোয় পুম্নমক চাউখৎলক্লিবা লৈবাকশিংনি। ইশা-ইশাগী লৈবাক্তা ইং-তপ্পা, চাউখৎপা অমসুং নংঙাই য়াইফবা পুরকপা অসি ঐখোয় পুম্নমক্কী খ্বাইদগী অহানবা পান্দম্নি। অদুবু ঙসিগী ইন্তর-কনেক্তেদ মালেম অসিদা থবক অসি কনানসু মথন্তা তৌবা ঙম্লোই। ঐখোয় পুন্না চৎমিন্নগদবনি, অমনা অমগী মতেং পাংনগদবনি, অমনা অমগী হোৎনবদা শৌগৎনগদবনি। কনেক্তিবিতীগী খ্বাইদগী চাউবা তাঞ্জানি হায়না ঐনা লৌই – ত্রেদ কনেক্তিবিতী, ইকোনোমিক কনেক্তিবিতী, ত্রান্সপোর্ত কনেক্তিবিতী, দিজিতেল কনেক্তিবিতী, অমসুং পিপল-তু-পিপল কনেক্তিবিতী – হিরম খুদিংমক্তা ঐখোয় থবক তৌগদবনি। বিমস্তেক্তা কোস্তেল শিপ্পিং অমসুং মোতোর ভেহিকল্সগী য়ানখিবশিং মখা চৎথনবগীদমক্তা ঐখোয়না তুংলমচৎতসু উননবগীদমক্তা য়ুম্বু ওইবা ঙমগনি। ঐখোয়গী ইন্ত্রপ্রিনরশিংগী মরক্তা পাউ ফাওনবা অমসুং কনেক্তিবিতী হেনগৎহন্নবগীদমক্তা ভারতনা বিমস্তেক স্তার্ত অপ কনক্লেবকী য়ুম্বু ওইনবগীদমক্তা শেম শারি। ঐখোয় লৈবাক অয়াম্বনাঃ লৌউ-শিংউবদা য়ুম্ফম ওইবা ঙাক্তনি, অমসুং ক্লাইমেৎ চেঞ্জগী অকিবা অদু মায়োক্নরি। মসিগী মতাংদা এগ্রিকলচরেল রিসর্স, মহৈ-মশিং অমসুং চাউখৎ-থৌরাংদা তেংবাং পীননবগীদমক ভারতনা, ক্লাইমেৎ স্মার্ত ফার্মিং সিস্তেমগী হিরমদা মালেমগী ওইবা মীফম অমা শিনগনি। দিজিতেল কনেক্তিবিতীগী লমদা ভারতনা মসিগী নেস্নেল নোলেজ নেতৱর্কপু শ্রীলঙ্কা, বাংঙ্গলাদেশ, ভুতান অমসুং নেপালদা শন্দোক্নবগীদমক্তা হান্নদগী হৌনা ফোংদোক্তুনা লাক্লি। ঐখোয়না মসি ম্যানমার অমসুং থাইলেন্দসু শন্দোক্নবগীদমক্তা ৱাফম ফোংদোক্লি। ঐনা থাজৈ মদুদি বিমস্তেক্কী লৈবাক পুম্নমক্না চহি অসিগী ওক্তোবরদা নই দিল্লীদা পাংথোক্কদৌরিবা ইন্দিয়া মোবাইল কোংগ্রেসতা শরুক য়াগনি। কোংগ্রেস অসিদা বিমস্তেক মিনিস্তরিয়েল কনক্লেবসু য়াওরি। বিমস্তেক্কী মীহুৎ ওইরিবা লৈবাকশিংগা লোইননা কনেক্তিবিতী হেনগৎহনবদা ভারতকী অৱাং নোংপোক লমদমগী থৌদাং চাউনা লৈগনি। ভারতকী অৱাং নোংপোক লমদমগী চাউখৎ-থৌরাংগীদমক্তা সাইন্স অমসুং তেক্নোলোজী ইন্তর্ভেন্সন ইন দ নোর্থ ইস্তর্ন রিজন কৌবা থৌরাং অমা লৈ। থৌরম অসিবু বিমস্তেক্কী মীহুৎ লৈবাকশিংগীদমক্তা এক্সতেন্দ তৌনবগী ৱাফম ফোংদোক্লি। মসিগী থোংদা খুঙ্গংগী লমদমদা ইনর্জী, ৱেস্ত মেনেজমেন্ত, লৌউ-শিংউ অমসুং কেপাসিতী বিল্দিংদা পুক্নীং থৌগৎপা য়াই। লোইননা, ভারতকী নোর্থ ইস্তর্ন স্পেস এপ্লিকেসন সেন্তরদা বিমস্তেক্কী মীহুৎ লৈবাকশিংগী রিসর্স তৌরিবশিং, মহৈরোইশিং অমসুং প্রোফেস্নেলশিংগীদমক্তা ঐখোয়না স্কোলরশিপ কুনমরিসু পীগনি।
এক্সিলেন্সীশিং,
লমদম অসিগী মীয়ামগী মরক্তা মমাংঙৈদগী হৌনা লোইনরকপনা ঐখোয়গী মরি অসিদা অচেৎপা য়ুম্ফম অমা পীরি। অমসুং লোইনরকপশিং অদুগী মরু ওইবা হৌরকফম অমদি বৌদ্ধ লাইনীংনি। ওগস্ত ত্বেন্তী ত্বেন্তীদা ভারতনা ইন্তর্নেস্নেল বুদ্ধিস্ত কনক্লেবকী য়ুম্বু ওইগনি। ঐনা বিমস্তেক্কী মীহুৎ ওইরিবা লৈবাক পুম্নমকপু তাঞ্জা অদুদা গেস্ত ওফ ওনর ওইনা শরুক য়াবীরনবা চেবাও পীজরি। ঐখোয়গী নহা ওইরিবা মীরোলশিংগী মরক্তা মরি থম্নবদা পুক্নীং থৌগৎনবা বিমস্তেক য়ুথ সমিৎ অমসুং বিমস্তেক বেন্দ ফেস্তিবেলগী ৱাফম ভারতনা পুখৎপা পাম্মি। মসিগা লোইননা বিমস্তেক য়ুথ ৱাতর স্পোর্তসু ভারতনা শিনবা ঙমগনি। বিমস্তেক লৈবকশিংগী নহাশিংগীদমক্তা নালন্দা য়ুনিভর্সিতীদা স্কোলরশিপ কুনথ্রা অমসুং জিপমর ইন্সতিত্যুত্তা এদভান্স মেদিসিনগীদমক্তা রিসর্স স্কোলরশিপ তরানিথোইসু পীগনি। লোইননা, ভারতকী আইতেক থৌরমগী মখাদা তুরিজম, ইনভাইরনমেন্ত দিজাস্তর মেনেজমেন্ত, রেন্যুএবল ইনর্জী, লৌউ-শিংউ, ত্রেদ অমসুং দবল্যু.তি.ও.গুম্বা হিরমশিংদা শোর্ত তার্ম ত্রেনিং কোর্স চাম্মগীসু ওফর পীগনি। বে ওফ বেঙ্গলগী লমদমদা কলা, চৎনবী-নাৎ, সমুদ্রগী আইনশিং অমসুং অতৈ হিরমশিংদা থিজিল-হুমজিন্নবা ঐখোয়না নালন্দা য়ুনিভর্সিতীদা সেন্তর ফোর বে ওফ বেঙ্গল স্তদিজসু লিংখৎলগনি। সেন্তর অসিদা লৈবাক পুম্নমক্কী লোনশিংগী অমনা অমগা ফাওনরিবশিংগী মতাংদা থিজিন-হুমজিনবা য়াগনি। ঐখোয়না লৈবাক পুম্নমক্কী মাগী-মাগী কুইরবা পুৱারী, অমসুং পুৱারীগা মরি লৈনবা তুরিজমগী ওইথোকপা য়াবশিংগী মপুং ফানা খুদোংচাবা লৌনবগীদমক্তা পুৱারীগী ওইবা ফুরা-দলানশিংবু অমুক হন্না শেজিন-শাজিন্নবগীদমক্তা মতেং পাংবা ঙমগনি।
এক্সিলেন্সীশিং,
লমদমসিগী ইন্তিগ্রেসন লোইননা শেনমিৎলোনগী খোংজেল অমসুং চাউখৎনবগীদক ঐখোয়না শরুক য়ামিন্নরিবা হোৎনবশিংগী মাই পাক্ননবগীদমক ঐখোয়গী লমদম অসি তংদু-লৈতাবা অমসুং শোইদ-ঙামদবা ওইহনবা অসি মথৌ তাই। হিমালয় অমসুং বে ওফ বেঙ্গলগা শম্নরিবা ঐখোয়গী লৈবাক অসি মহৌশাগী খুদোংথিবশিংগা হন্না হন্না মায়োক্নদুনতা লৈরি। করিগুম্বদা ইচাউ, করিগুম্বদা সাইক্লোন, করিগুম্বদা য়ুহা হাবা। মসিগী মতাংদা হ্যুমেনিতরিয়ন এসিস্তেন্স অমসুং দিজাস্তর রিলিফকী হোৎনবশিংদা ঐখোয়গী তেংবাং পীনবা অমদি পুন্সিনবা অসি য়াম্নমক মরু ওই।
এক্সিলেন্সীশিং,
ঐখোয়গী মরক্তা তেরোরিস্ত অমদি তেরোরিজমগী নেতৱর্ক্কা মরি লৈনবা ত্রান্স-নেস্নেল মায়োক্নদবা অমসুং দ্রগ ত্রাফিকিংগুম্বা সমস্যাশিং মায়োক্নদবা লৈবাক অমত্তা য়াওদে। ময়াই কাবা পোৎলমশিংগা মরি লৈনবা হিরমশিংদা ঐখোয়না বিমস্তেক ফ্রেম-ৱার্ক্তা কনফরেন্স অমা পাংথোক্নবা শেম শারি। মসি ময়েক শেংলে মদুদি মসিগী সমস্যাশিং অসি কনাগুম্বা লৈবাক অমখক্কী লো অমসুং ওর্দরগা মরি লৈনবা সমস্যা খক্তা নত্তে। মখোয়শিং অসি মায়োক্ননবা অমত্তা ওইনা পুন্সিনবা তাই। অমসুং মসিগীদমক্তা ঐখোয়না মতিক চাবা কাংলোন অমদি ফ্রেম-ৱার্ক শেমগদবনি। মসিগী মতাংদা, ঐখোয়গী লো মেকরশিং, মরু ওইনা নুপী এম.পি.শিংনা অমগা অমগা লোইনবা অসি মতেং ওইনবা য়াই। ঐনা পুখৎচরিবা ৱাফমদি বিমস্তেক ৱুমেন পর্লিয়মেন্ত্রিয়ন ফোরম লিংখৎকদবনি হায়বসিনি।
এক্সিলেন্সীশিং,
হৌখিবা চহি তরাগী খুজিং অনিদা বিমস্তেক্না শিংথানীংঙাই ওইনা খুমাং চাউশিনখ্রে। অদুম ওইনমক হৌজিক ঐখোয়গী মাংদা য়াম্না শাংনা চৎকদবা খোংচৎ লৈরি। ঐখোয়গী ইকোনোমী ইন্তিগ্রেসনবু হেন্না চেৎশিলহন্নবগীদমক হৌজিক ওইথোকনীংঙাই য়াম্না লৈরি। অমসুং মসিমক ঐখোয়গী মীয়াম্না ঐখোয়দা থম্লিবা থাজবা অদুসুনি। মসি মরিশুবা সমিৎনি, ঐখোয়গী মীচম মীয়ামগী অপাম্বা, অনীংবশিং অদু মপুং ফাহন্নবগী মাইকৈদা অচেৎপা খোংথাং লৌখৎনবা য়াম্না ফরবা তাঞ্জানি। মরিশুবা সমিৎ অসিগী দিক্লারেসন্দা য়াম্না মরু ওইবা ৱারেপ কয়ামরুম পুসিল্লক্লি। মসিদগী বিমস্তেক্কী লুপ অমসুং থৌওংশিংদা থৌনা য়াম্না পীরগনি। লোইননা, বিমস্তেক্কী থবক-থৌওংশিংবু অচেৎপা মশক অমা শেম্নবগীদমক সমিৎ অসিগী মাই পাকপা অসিনা য়াম্না মরু ওইবা মাইলস্তোন অমা ওইরগনি। মসিগীদমক্তা ঐনা য়ুম্বু ওইবীরিবা লৈবাক, নেপাল সরকার, ওলীজী, অমসুং শরুক য়াবীরিবা লুচীংবা পুম্নমক্কী লীচিং অদুবু থমোই শেংনা নোল্লুকপা উৎচরি। মতুংদসু ভারতনা অদোমগা লোইননা লেঙ্গোন্ননা চৎমিন্ননবগী ৱাফম থমজরি।
Digital connectivity के क्षेत्र में भारत अपने National Knowledge Network को श्रीलंका, बांग्लादेश, भूटान और नेपाल में बढ़ाने के लिए पहले से ही प्रतिबद्ध है: PM— PMO India (@PMOIndia) August 30, 2018
August 2020 में भारत International Buddhist कोनक्लेव की मेज़बानी करेगा।— PMO India (@PMOIndia) August 30, 2018
मैं सभी बिम्सटेक सदस्य देशों को इस अवसर पर Guest of Honour के रूप में भागीदारी का निमंत्रण देता हूँ: PM
बंगाल की खाड़ी क्षेत्र में कला, संस्कृति, सामुद्रिक कानूनों एवं अन्य विषयों पर शोध के लिए हम नालंदा विश्वविद्यालय में एक Centre for Bay of Bengal Studies की स्थापना भी करेंगे: PM— PMO India (@PMOIndia) August 30, 2018
हिमालय और बंगाल की खाड़ी से जुड़े हमारे देश, बार-बार प्राकृतिक आपदाओं का सामना करते रहते हैं। कभी बाढ़, कभी साईक्लोन, कभी भूकंप।— PMO India (@PMOIndia) August 30, 2018
इस सन्दर्भ में, एक दूसरे के साथ humanitarian assistance और disaster relief प्रयासों में हमारा सहयोग और समन्वय बहुत आवश्यक है: PM
हममें से कोई भी देश ऐसा नहीं है जिसने आतंकवाद और आतंकवाद के networks से जुड़े ट्रांस-नेशनल अपराधों और drug trafficking जैसी समस्याओं का सामना नहीं किया हो।— PMO India (@PMOIndia) August 30, 2018
नशीले पदार्थों से संबंधित विषयों पर हम बिम्सटेक frame-work में एक conference का आयोजन करने के लिए तैयार हैं: PM


text:
হকশেল অমসুং য়াইফ-য়ুম্বাল মন্ত্রালয়
কেন্দ্রনা হৌজিক চত্থরিবা কোবিদ লাইনা-লাইচৎ অসিনা পীরিবা চেলেঞ্জশিং অমসুং তঙাই ফদবশিং অসি থেংননবা ভারতকী নোংপোক থংবা মাইকৈদা লৈরিবা রাজ্য ৫না লৌখৎলিবা চেকশিন থৌরাং য়েংশিনখ্রে
এক্সন লৌখনবা মরু ওইবা হিরম ৫ পুথোকখ্রে
Posted On:
05 MAY 2021 8:50PM by PIB Imphal
কেন্দ্রগী হেল্থ সেক্রেতরী শ্রী রাজেশ ভুশননা নিতি আয়োগকী মেম্বর(হেল্থ) দা. বিনোদ কে. পোলগা লোইননা নোংপোক থংবদা লৈরিবা রাজ্যশিং অসাম, ৱেস্ত বেঙ্গল, ওরিশা, বিহার অমসুং ঝর্খন্দগা ঙসি অৱাংবা থাক্কী মীফম অমা পাংথোকখ্রে৷ কোবিদ-১৯ লাইনা-লাইচৎ অসি লান্থেংননবা হায়রিবা রাজ্যশিং অসিনা লৌখৎলিবা চেকশিন থৌরাং অমসুং এরেঞ্জমেন্তশিং অদু রিভ্যু মীতিং অসিনা নৈনখ্রে৷ লাইচৎ অসি নোংপোক থংবা লমদমশিংদা য়াম্না কন্না শন্দোরক্লি হায়বা অসি ইবিদেন্সনা উৎলে অমসুং হায়রিবা রাজ্যশিং অসিদা কোবিদকী কেস অসি নুংতিগী মশিং য়াম্না য়াম্না হেনগৎলকপা অমসুং শিবগী চাং হেনগৎলকপা অদুসু উরে৷
আই.সি.এম.আর.গী দি.জি. অমসুং সেক্রেতরী(হেল্থ) দা. বালরাম ভর্গব, দি.জি.ঐচ.এস.কী দোক্তর(প্রোফেসর) সুনিল কুমার, এদিস্নেল সেক্রেতরী(হেল্থ) শ্রীমতি আর্তি আহুজা, এন.সি.দি.সি.গী দাইরেক্তর দা. সিজীত কে. সিংহনা মরী লৈনবা রাজ্যশিং অসিগী প্রিন্সিপাল সেক্রেতরী(হেল্থ), মিসন দাইরেক্তর)এন.ঐচ.এম.) অমসুং স্তেত সর্ভিলেন্স ওফিসরগা লোইননা মীফম অসিদা শরুক য়াখি৷
হায়রিবা রাজ্যশিং অসিদা কোবিদ-১৯ লাইনা-লাইচৎ অসিনা মরম ওইদুনা নুংতি নুমিৎ খুদিংগী কোবিদকী কেস মশিং য়াম্না য়াম্না লাক্তুনা শিবগী চাংসু হেনগৎহল্লিবা লাইচৎ অসি থেংনবদা চংলিবা চেলেঞ্জশিং অমসুং তঙাই ফদবা অদু মেনশিন্ননবগীদমক মরু ওইবা হিরম মঙা এক্সন লৌনবা খন্নখ্রে৷
হোস্পিতালশিংদা অরুবা ফিভমদা লাইকৎনদুনা লৈরিবা কোবিদ-১৯ পেসেন্তশিং অসিদা ক্লিনিকেল মেনেজমেন্ত অমসুং হেল্থ সর্ভিসশিং ফংহন্নবা হোৎনবদা হ্যুমেন রিসোর্চশিং মরু ওইরিবা অদু পল্লদুনা, অয়ুশমান ভারত হেল্থ অমসুং ৱেল্নেস সেন্তরশিং(ঐচ.দবল্যু.সি.শিং) অসিদা লৈরিবা কম্ম্যুনিতী হেল্থ ওফিসরশিং(সি.ঐচ.ও.শিং) অসিগী পর্ফোমেন্স লিঙ্ক পেমেন্তশিং অমসুং এ.এন.এম.শিং অমসুং অতোপ্পা হেল্থ ৱার্করশিং অসিদা পীরিবা ইন্সেন্তিবশিং অদু মতম চানা পীথোক্নবা রাজ্যশিং অসিদা খঙহনখ্রে৷ হায়রিবা হিরম অসিগীদমক রাজ্যশিংদা থাদরিবা এন.ঐচ.এম. ফন্দশিং অদু শিজিন্নবা য়ারগনি৷ অসিগীসু মথক্তা, কোবিদকা মরী লৈনবা হেল্থকেয় থবকশিংদা অরোইবা চহিদা তম্লিবা এম.বি.বি.এস. মহৈরোইশিং; এন.ই.ই.তি. এগজামিনেসন থাগদৌরিবা মহৈরোইশিং(এগজামগী মতম য়ৈথোকখ্রবা); অরোইবা চহি তম্লিবা নর্সিং মহৈরোইশিং; অমসুং ইন্তর্ন পুরিবশিংগী সর্ভিস শিজিন্ননবা কেন্দ্র সরকার অসিনা হন্দক্তা ৱারেপ কয়া অমা লৌখ্রে৷
ঙসিদগী হৌদুনা, পোজিতিব ওইবগী চাং ২০% হেন্না ৱাংনা লৈরিবা লৈবাক অসিগী জিলাশিংগী লিস্ত হেল্থ মন্ত্রালয়গী ৱেবসাইততা থাগৎখ্রে৷ লিস্ত অসি দাইনামিক ওই অমসুং চাং নাইনা অপদেত তৌরগনি৷ রাজ্যশিংনা হায়রিবা জিলাশিং অসিদা কন্তেনমেন্ত এক্তিবিতীশিং লৌখৎলিবা অসিগী মথক্তা হেন্না হেন্না তেস্ত তৌবা; লাইনা অসিনা নারবা মীওইশিং হোম আইসোলেসন তৌদুনা থম্বা; লাইচৎ শন্দোরকপা অসি হন্থনবা মী য়াম্না পুন্দনবা খোঙথাংশিং লৌখৎপাদা হেন্না মীৎয়েং চংবা মরু ওই৷ রাজ্যশিং অসিদা চত্থোক-চৎশিন তৌবগী অথিংবা কয়া অমা থম্লিঙৈ চৈরক অসিদা, ফংলিবা মতম অসি মেকশিফত হোস্পিতালশিং শেমগৎ-শাগৎপা য়াওনা হোস্পিতাল ইনফ্রাস্ত্রকচর শেমগৎননবগীদমক; হোস্পিতালশিং অসিদা হোতেল এতেচ তৌননবা; অমসুং ফিল্দ হোস্পিতালশিং শেমগৎহৌবদা শিজিন্নবা য়ারগনি৷
হোস্পিতেলাইস তৌরিবা পেসেন্তশিং অসি লাইয়েং চত্থবদা শিজিন্নরিবা ওক্সিজেনগী নোর্মশিং অদি পল্লিবা এদভাইজরী অমা হৌখিবা চহিদা রাজ্যশিং অসিদা উৎখ্রে হায়না ফোংদোকখ্রে৷ হোস্পিতালশিংদা লাইয়েং চত্থদুনা লৈরিবা তোঙান তোঙানবা কাংলুপকী পেসেন্তশিং অসি লৈরিবা ওক্সিনগী অৱাৎপা অদু এদভাইজরী অসিদসু কুপথনা পল্লি৷ রাজ্য পুম্নমক্না ওক্সিজেন ওদিত অমসু তৌবা মরু ওই৷ জিলা খুদিংমক্তা পি.এস.এ. প্লান্ত অমমম থম্নবগী পান্দমদা, লৈবাক অসিদা পি.এস.এ. প্লান্ত ১০০০ থম্নবা প্লান তৌরি৷ পি.এস.এ. প্লান্তশিং অসি ইন্সতোল্দ তৌনবগী মফমশিং অদু খন্দোক্নবা রাজ্যশিংদা খঙহনখ্রে৷ মসিগী দাইরেক্সন অসিদা হেল্থ মন্ত্রালয়, দি.আর.দি.ও. অমসুং সি.এস.আই.আর.না রাজ্যনা হোৎনরিবশিং অসিদা সপোর্ত তৌরগনি৷
লিবরেলাইস প্রাইসিং অমসুং এসিলিরেতেদ নেস্নেল কোবিদ-১৯ ভেক্সিনেসন স্ত্রাতিজি ফেস-৩গী শরুক অমা ওইনা, থা খুদিংগী মেনুফেকচরর খুদিংমক্কী ভেক্সিন দোজ ক্লিয়র তৌরবা সেন্ত্রেল দ্রগ লেবোরেতরী(সি.দি.এল.)গী ৫০%দি রাজ্য সরকারশিংগী অমসুং প্রাইভেৎ হোস্পিতালশিংগীদমক ফংহল্লগনি হায়না রাজ্যশিংদা খঙহনখ্রে৷ নেসনৱাইদ ভেক্সিনেসন দ্রাইবকী ফেস-৩ অসিগীদমক ভেক্সিন কন্সাইনমেন্তশিং অদু রাজ্যশিং অসিদা মতম চানা য়ৌহল্লক্নবা মেনুফেকচররশিং অসিদা পীগদৌরিবা পেমেন্ত অদু পীথোক্নবা রাজ্যশিং অসিদা খঙহনখ্রে৷ ভারত সরকারনা মন্থলি সি.দি.এল. ক্লিয়র ভেক্সিনগী মহাক্কী সেয়র ৫০% অদু মখাতানা লৌশিল্লগনি অমসুং মমাংগী মতমদা তৌখিবা অদুগুম্না ভেক্সিনশিং অদু রাজ্য সরকারশিংদা লেম্না ফংহল্লগনি৷ রাজ্যশিংদা ফংহনগদৌরিবা ভেক্সিনশিং অসিগী ৭০%দি অনিশুবা দোজ কাপ্পদৌরিবশিং অসিগীদমক খাক্তুনা থমগদবনি অমসুং ৩০%না অহানবা দোজ কাপ্পদৌরিবা মীওইশিং অসিগীদমক কাক্তুনা থম্নবা রাজ্যশিংদা খঙহনখ্রে৷
রাজ্যশিংনা কেন্দ্র সরকারগী অনৌবা প্রোভিজনশিং অসিগী মখাদা ঐচ.আর. হেনগৎহন্নবা মতম চানা ৱারেপশিং লৌনবা, এম্বুলেন্স ওপরেসন অসি ইফেক্তিব ওইনা মথৌ তৌহনবা য়াওনা লৈরিবা হোস্পিতাল অমসুং ক্লিনিকেল মেনেজমেন্ত কেপাসিতীশিং অসি শেমগৎহৌনবা, নেস্নেল এভেরেজকী চাংদগী হেন্না পোজিতিব ওইরিবা জিলাশিং অসি তেস্ত হেন্না পাংথোক্ননবা দা. ভি.কে. পোলনা রাজ্যশিংদা ফোংদোকখ্রে৷ পব্লিক ফেসিলিতীশিং অসিদা হেন্না শাফু পীরিবা অসি হন্থনবা তেলিমেদিসিনগী সর্ভিসশিং অসিদা প্রাইভেৎ সেক্তর শরুক য়ারক্নবা মহাক্নসু ফোংদোকখ্রে অমসুং কন্তেনমেন্ত মিজরশিং অসিগী মতাংদা হোম মন্ত্রালয়গী ওর্দর অদু নিংথিনা কাইদনা ইন্নবা মহাক্না হায়জখ্রে৷
তেস্তিং এপারেতস নিংথিনা শিজিন্ননবগীদমক শেমখিবা রিভাইস তেস্তিং গাইদলাইনশিং অদুগী মতাংদা দি.জি. আই.সি.এম.আর.না রাজ্যশিংদা খঙহনখ্রে৷ পোজিতিব ওইবগী চাং ১০%দগী হেন্না লৈরিবা জিলাশিং অসিদা লোকদাউন চত্থনবা থোকখিবা গৃহ মন্ত্রালয়গী এদভাইজরী অদু মহাক্না রাজ্যশিংদা নৌহৌননা নিংশিংখ্রে অমসুং লোকদাউনগী মতম অসিদা আর.তি.-পি.সি.আর.গী তেস্ত তৌফম, ভেক্সিনেসন তৌফম শেমগৎহৌনবা অমসুং মেদিকেল ৱার্কফোর্সকী মশিং হেনগৎহন্নবা রাজ্যশিংদা হায়খ্রে৷
কোবিদ নারবা মীওইশিংনা কোবিদকী অতোপ্পা এক্যুইত ফোর্মশিংদা শন্দোক্ত্রিঙৈ মমাংদা মাংজৌননা কোবিদ কেসশিং অসি খঙদোকহৌনবা এন.সি.দি.সি.গী দাইরেক্তরনা ফোংদোকখ্রে৷ পোজিতিব ওইবগী চাং ১০%দগী হেন্না ৱাংনা লৈরিবা জিলাশিং অসিদা হেন্না চেকশিন থৌরাং লৌবদা মীৎয়েং চংনবা অমসুং পোজিতিব ওইবগী চাং ১০%দগী হেন্না তানা লৈরিবশিংগীদমক কন্ত্রেক ত্রেসিং তৌননবা খন্নখ্রে৷ লাইচৎ অসিগী তেস্তিং ইনফ্রাস্ত্রকচর হেন্না শেমগৎনবা মহাক্নসু হায়খ্রে৷
******
(Release ID: 1716472)
Visitor Counter : 31


text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী থোংদা হিমাচল প্রদেশকী কোবিদ ভেক্সিনেসন প্রোগ্রামগী হেল্থকিয়র ৱর্করশিং অমসুং বেনিফিসিয়রীশিংগা লোইননা ৱারী শাখ্রে। থৌরম অদুদা রাজ্যপাল, মুখ্য মন্ত্রী, শ্রী জে.ওই. নদ্দা, কেন্দ্র মন্ত্রী শ্রী অনুরাগ সিংহ থাকুর, এম.পি.শিং. এম.এল.এ.শিং, পঞ্চায়ৎকী লুচিংবশিংসু শরুক য়াখি।
ৱারী-ৱাতায় শানবা অদুদা শিমলাগী দোদ্রা ক্বারগী সিবিল হোস্পিতালগী দা. রাহুলগা ৱারী শানবদা, প্রধান মন্ত্রীনা ভেক্সিন ৱেস্তেজ হন্থহনখিবগীদমক তীম অদুবু থাগৎপা ফোঙদোকখি অমসুং খুদোংচাদবা মফম অসিদা মথৌ তৌবদা মখোয়না থেংনবা অৱা-নুংঙাই অদু পাউদমখি। মন্দিগী থুনাগতগী তীকা থাদোকখ্রবা বেনিফিসিয়রী, শ্রী দয়াল সিংহগা ৱারী শাবদা প্রধান মন্ত্রীনা তীকা থাবগী খুদোংচাবশিং অমসুং মখোয়না তীকা থাদোকপগী মতাংদা শন্দোক্লিবা তোকঙাশিং করম্না লাকশিনখিবগে হায়বগী মতাংদা হংখি। বেনিফিসিয়রী অদুনা প্রধান মন্ত্রীবু মহাক্কী লুচিংবা ওইবগী গুন অসিগীদমক থাগৎখি। প্রধান মন্ত্রীনা হিমাচলগী তীমনা অমত্তা ওইনা হোৎনখিবশিং অদুগীদমক থাগৎখি। কুল্লুদগী আশা ৱর্কর নির্মা দেবিদা প্রধান মন্ত্রীনা ভেক্সিনেসন দ্রাইব অসিগী মতাংদা মহাক্না থেংনখিবা অৱা-নুংঙাইগী মতাংদা হংখি। প্রধান মন্ত্রীনা ভেক্সিনেসন দ্রাইব চত্থবদা লোকেল ত্রেদিসনশিং শীজিন্নদুনা মতেং পাংবগী মতাংদা ফোঙদোকখি। মহাক্না তীম অসিনা দিবেলপ তৌখিবা দাইলোগ অমসুং কোলাবোরেসনগী মোদেল অদু থাগৎখি। মহাক্কী তীমনা তীকা থাদোক্নবা শাংলবা লম্বীশিং করম্না চৎখি হায়নসু মহাক্না হংখি।
হমিরপুরদগী শ্রীমতি নির্মলা দেবিগা প্রধান মন্ত্রীনা সিনিয়র সিতিজেনশিংগী অৱা-নুংঙাইগী মতাংদা ৱারী শাখি, মখোয়না প্রধান মন্ত্রীবু ভেক্সিনগী সপ্লাই মরাং কাইনা তৌবীখিবগীদমক থাগৎপা ফোঙদোকখি অমসুং কেম্পেন অসিগীদমক য়াইফ-মঙ্গোল পীখি। প্রধান মন্ত্রীনা হিমাচলদা চত্থরিবা হেল্থ স্কীমশিং অসিবু থাগৎখি। উনাগী কার্মো দেবিনা মীওই ২২৫০০ তীকা থাদোকখিবগীদমক দিস্তিংসন ফংখি। প্রধান মন্ত্রীনা মহাক্না মখোঙ তেক্লবা ফাওবা লেপ্তনা থবক তৌবগীদমক থাগৎপা ফোঙদোকখি। প্রধান মন্ত্রীনা হায়খি মালেমগী খ্বাইদগী চাউবা ভেক্সিনেসন প্রোগ্রাম অসি কার্মো দেবিগুম্বা মীওইশিং হোৎনবনা মরম ওইরগা মখা চত্থবা ঙম্লিবনি হায়না ফোঙদোকখি। লাহোল অমসুং স্পীতিদগী শহরী নৱাং উপাশক্তা প্রধান মন্ত্রীনা মহাক্না স্পিরিচ্যুএল লীদর অমা ওইনা মীয়ামদা তীকা থাদোক্নবা করম্না ইথিল পীখিবগে হায়না হংখি। শ্রী মোদীনা লমদম অসিগী পুন্সি মহিংদা অতল তন্নেলনা পীখিবা কান্নবগী মতাংদসু ৱা ঙাংখি। শ্রী উপাশক্না মসিনা চত্থোক-চৎশিন তৌবগী মতম তেনশিল্লকপা অমসুং কনেক্তিবিতী হেনগৎহনবগী মতাংদা পাউদমখি। প্রধান মন্ত্রীনা বুদ্ধিস্তকী লুচিংবা অসিনা লাহোল স্পীতিবু ভেক্সিনেসন দ্রাইবতা খোঙজেল য়াংনা শরুক য়াহনবদা মতেং পাংখিবগীদমক থাগৎপা ফোঙদোকখি। প্রধান মন্ত্রীনা ৱারী-ৱাতায় শানবা অদুদা য়াম্না লনাইগী অমসুং ইনফোর্মেল ওইবা মওং অমদা ফোঙদোকখি।
মীতম অদুদা ৱা ঙাংলদুনা, প্রধান মন্ত্রীনা হিমাচল অসি চহি ১০০দা থোকপা খ্বাইদগী চাউবা লাইচৎকী মায়োক্তা লান্থেংনবদা চেম্পিয়ন ওইদুনা মাংজিল থারি হায়খি। মহাক্না মখা তারদুনা হায়খি, হিমাচলনা মাগী ইলিজিবল ওইবা মীয়াম পুম্নমকবপু য়ামদ্রবদা কোরোনাগী তীকাগী দোজ অমা কাপ্পা ঙমখিবা ভারতকী অহানবা রাজ্য ওইরে। মাইপাকপা অসিনা আত্মবিশ্বাস অমসুং আত্মনির্ভরগী মরু ওইবা অদু তাক্লি হায়না প্রধান মন্ত্রীনা ফোঙদোকখি।
মহাক্না হায়খি ভারতকী ভেক্সিনেসন কেম্পেনগী মাইপাকপা অসি ভারত মচা খুদিংমক্না হোৎনবা কনবা অমসুং থৌনা ফবগী অপুনবগী ফলনি। ভারতনা নোংমদা ভেক্সিন করোর ১.২৫ কাপ্পগী রেকোর্দ অমা থম্লি। মসিনা তাকপদি ভারতনা নোংমদা কাপ্লিবা তীকাগী মশিং অসি লৈবাক কয়াগী অপুনবা মশিংদগী হেল্লি। প্রধান মন্ত্রীনা দোক্তরশিং, আশা ৱর্করশিং, অঙ্গনৱাদী ৱর্করশিং, মেদিকেল পর্নেলশিং, ওজাশিং অমসুং নুপীশিংনা ভেক্সিনেসন কেম্পেনদা মতেং পাংবগীদমক থাগৎপা ফোঙদোকখি। প্রধান মন্ত্রীনা নীংতম নুমিৎতা ‘সবকা প্রয়াস’কী মতাংদা হায়খিবা অদু নীংশিংলদুনা হায়খি মদুদি মাইপাকপা অসি মদুগী খুদম অমনি মহাক্না হিমাচল অসি লাইফমলেন অমনি হায়না ফোঙদোকখি অমসুং হীরম অসিদা দাইলোগ অমসুং কোলাবোরেসন মোদেল অসিবু থাগৎপা ফোঙদোকখি।
প্রধান মন্ত্রীনা লাহোল-স্পীতিগুম্বা মনুং হঞ্জিন্না লৈবা জিলাদা ফাওবা, হিমাচলনা অহানবা দোজ চাদা চামা কাপ্পদা মাংজিল থাবা অসিদা নুংঙাইবা পোকই হায়খি। মসি অতল তনল শাদ্রিঙৈ মমাংদা লৈবাক অসিগী লেমহৌরিবা শরুকশিংগী থা কয়া-কয়া ফাওনদনা লৈরমখিবা লমদম অদুনি হায়না ফোঙদোকখি। মহাক্না হিমাচলগী মীয়াম্না মখল অমত্তগী তোকঙা, মখল অমত্তগী অরানবা পাউ শন্দোকপা ঙমহনখিদবদা থাগৎপা ফোঙদোকখি। মহাক্না মখা তারদুনা হায়খি, লৈবাক অসিগী খুঙ্গংদা লৈরিবা খুন্নাই অসিনা মালেমগী খ্বাইদগী চাউবা অমসুং খোঙজেল য়াংবা ভেক্সিনেসন কেম্পেন অসি করম্না মপাঙ্গল হাপ্পী হায়বা ৱাফম অসিগী খুদম হিমাচলনা ওইরি।
প্রধান মন্ত্রীনা তুরিজমনা মপাঙ্গল কনখৎলক্লিবা কনেক্তিবিতীগী কান্নবা হকথেংননা ফংলি, উহৈ-ৱাহৈশিং অমসুং মনা-মশিং পুথোক্লিবা লৌমীশিংদসু কান্নবা ফংহল্লি হায়খি। খুঙ্গংশিংদা ইন্তর্নেত কনেক্তিবিতী হিমাচলগী নহা ওইরিবা তেলেন্তশিংনা মখোয়গী নাৎ অমসুং তুরিজমগী লমদা লৈরিবা অনৌবা ওইথোকপা য়াবশিং অসি লৈবাক অমসুং মীরৈবাক্তা য়ৌহনবা ঙম্লি।
হন্দক্তা লৈবাক অসিনা দ্রোনশিংগী কাংলোনশিং লাউথোকখিবা অদু পল্লদুনা প্রধান মন্ত্রীনা, কাংলোনশিং অসিনা হিমাচলদা হকশেলদগী হৌরগা লৌউ-শিংউগুম্বা সেক্তর কয়াদা অনৌবা ওইথোকপা য়াবশিং লৈহল্লগনি। মসিনা অনৌবা ওইথোকপা য়াবগী লম্বীশিং য়াৎলগনি হায়না প্রধান মন্ত্রীনা ফোঙদোকখি। প্রধান মন্ত্রীনা নীংতম নুমিৎতা লাউথোকখিবা অতোপ্পা ৱাফম অমগী মতাংদা পনখি। মহক্না হায়খি কেন্দ্র সরকারনা হৌজিক ইচে-ইচলশিংগী সেল্ফ-হেল্প গ্রুপশিংগীদমক্তা অখন্নবা ওনলাইন প্লেৎফোর্ম অমা শেম্লগনি। মহাক্না মখা তারদুনা হায়খি, মসিগী খুত্থাংদা, ঐখোয়গী ইচে-ইচলশিংনা মখোয়গী পোত্থোকশিং অদু লৈবাক অসিদা অমদি মালেমদা য়োনবা ঙম্লগনি। মখোয়না সেম, কোমলা, কিন্নো, চেংগুম, খামেন অশিনবী, অসিগুম্বা অতৈ পোত্থোক কয়া লৈবাক অসিগী কাচিন-কোয়া শিনবা থুংনা য়ৌহনবা ঙম্লগনি:
আজাদী কা অমৃত মহোৎসবকী মতম অসিদা প্রধান মন্ত্রীনা হিমাচলগী লৌমীশিংদা লাক্কদৌরিবা চহি ২৫ অসিদা, ঐখোয়না হিমাচলগী লৌউ-শিংউবু অমুক হন্না ওর্গানিক ওইহন্নবা হোৎন্ননবা হায়খ্রে। মহাক্না হায়খি তপ্না-তপ্না ঐখোয়গী লৈপাকপু কেমিকেল য়াওহনদনবা ঐখোয়না হোৎনবা তাই।
100 वर्ष की सबसे बड़ी महामारी के विरुद्ध लड़ाई में हिमाचल प्रदेश, चैंपियन बनकर सामने आया है।— PMO India (@PMOIndia) September 6, 2021
हिमाचल भारत का पहला राज्य बना है, जिसने अपनी पूरी eligible आबादी को कोरोना टीके की कम से कम एक डोज़ लगा ली है: PM @narendramodi
भारत आज एक दिन में सवा करोड़ टीके लगाकर रिकॉर्ड बना रहा है।— PMO India (@PMOIndia) September 6, 2021
जितने टीके भारत आज एक दिन में लगा रहा है, वो कई देशों की पूरी आबादी से भी ज्यादा है।
भारत के टीकाकरण अभियान की सफलता, प्रत्येक भारतवासी के परिश्रम और पराक्रम की पराकाष्ठा का परिणाम है: PM @narendramodi
मुझे खुशी है कि लाहौल स्पीति जैसा दुर्गम जिला हिमाचल में भी शत-प्रतिशत पहली डोज़ देने में अग्रणी रहा है।— PMO India (@PMOIndia) September 6, 2021
ये वो क्षेत्र है जो अटल टनल बनने से पहले, महीनों-महीनों तक देश के बाकी हिस्से से कटा रहता था: PM @narendramodi
हिमाचलवासियों ने किसी भी अफवाह को, किसी भी अपप्रचार को टिकने नहीं दिया।— PMO India (@PMOIndia) September 6, 2021
हिमाचल इस बात का प्रमाण है कि देश का ग्रामीण समाज किस प्रकार दुनिया के सबसे बड़े और सबसे तेज़ टीकाकरण अभियान को सशक्त कर रहा है: PM @narendramodi
सशक्त होती कनेक्टिविटी का सीधा लाभ पर्यटन को भी मिल रहा है, फल-सब्ज़ी का उत्पादन करने वाले किसान-बागबानों को भी मिल रहा है।— PMO India (@PMOIndia) September 6, 2021
गांव-गांव इंटरनेट पहुंचने से हिमाचल की युवा प्रतिभाएं, वहां की संस्कृति को, पर्यटन की नई संभावनाओं को देश-विदेश तक पहुंचा पा रहे हैं: PM @narendramodi
हाल में देश ने एक और फैसला लिया है, जिसे मैं विशेषतौर पर हिमाचल के लोगों को बताना चाहता हूं।— PMO India (@PMOIndia) September 6, 2021
ये है ड्रोन टेक्नोलॉजी से जुड़े नियमों में हुआ बदलाव।
अब इसके नियम बहुत आसान बना दिए गए हैं।
इससे हिमाचल में हेल्थ से लेकर कृषि जैसे अनेक सेक्टर में नई संभावनाएं बनने वाली हैं: PM
केंद्र सरकार अब बहनों के स्वयं सहायता समूहों के लिए विशेष ऑनलाइन प्लेटफॉर्म बनाने वाली है।— PMO India (@PMOIndia) September 6, 2021
इस माध्यम से हमारी बहनें, देश और दुनिया में अपने उत्पादों को बेच पाएंगी।
सेब, संतरा, किन्नु, मशरूम, टमाटर, ऐसे अनेक उत्पादों की हिमाचल की बहनें देश के कोने-कोने में पहुंचा पाएंगी: PM
आज़ादी के अमृतकाल में हिमाचल के किसानों और बागबानों से एक और आग्रह मैं करना चाहता हूं।— PMO India (@PMOIndia) September 6, 2021
आने वाले 25 सालों में क्या हम हिमाचल की खेती को फिर से organic बनाने के लिए प्रयास कर सकते हैं?
धीरे-धीरे हमें chemical से अपनी मिट्टी को मुक्त करना है: PM @narendramodi


text:
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলগী মীফম্না ‘ দিফেন্স…
প্রধানমন্ত্রী শ্রী নরেন্দ্র মোদীনা ঙসি নীতি আয়োগপু বিজন দোকুমেন্ত অমা শেম্ননবা কৌখ্রে…
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলগী মীফম্না প্রধানমন্…
প্রধানমন্ত্রী শ্রী নরেন্দ্র মোদী অমসুং বাঙ্গলাদেশকী প্রধানমন্ত্রী শেখ হসীনাগী ভিদিও ক…
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ত্রান্সজেন্দর মীও…
মন্ত্রীমন্দলনা বেনামী ত্রান্সেক্সন ( প্রোহিবিসন ) এমেন্দমেন্ত বিল,২০১৫ শেমদোক্নবা অয়া…
SILCHAR, July 23: Owing to the mass soil erosion, the residents of PWD road of Sing…
SILCHAR, July 23: Owing to the mass soil erosion, the residents of PWD road of Sing…
SILCHAR, July 23: A people’s convention convened by Youths Against Social Evils (YASE…
SILCHAR, July 21: Lakhipur Anchalik Unnayan Sangstha, a conglomeration of various NGO…
ব্রাজিলগী রিও-দি-জেনেরো দা লাক্লিবা আগস্টকী ৫ দগী ২১ ফাওবা পাঙথোক্কদৌরিবা রিও ওলিম্…
রিও ওলিম্পিক ২০১৬ তা শরুক য়ারুগদবা ভারতকী নুপীগী হোকি তিম মৈতৈ নুপীনা লুচিংগদৌরি। হ…


text:
ইম্ফাল, অক্টোবর ০৩ : মীতৈ/মৈতৈবু সেদুল্ড ত্রাইব লিষ্টতা চলহন্নবগা মরি লৈননা আসামগী হোজাইদা লৈবা এ এম এস পি ভবনদা আসামগী মরু ওইবা সিভিল সোসাইটি অর্গানা
ইম্ফাল, অক্টোবর ০৩ : মীতৈ/মৈতৈবু সেদুল্ড ত্রাইব লিষ্টতা চলহন্নবগা মরি লৈননা আসামগী হোজাইদা লৈবা এ এম এস পি ভবনদা আসামগী মরু ওইবা সিভিল সোসাইটি অর্গানাইজেশনশিংগা খুৎশম্নদুনা ৱার্ল্ড মীতৈ কনভেন্সন হোজাই জোনাল কমিটিনা শিন্দুনা মীয়ামগী ওইবা মীফম অমা পাঙথোক্তুনা ৱারেপ কয়া লৌখিবগা লোয়ননা মীতৈবু এস টি লিষ্টতনা চলহনবিনবা ইন্দিয়াগী প্রাইম মিনিষ্টার নরেন্দ্র মোদি অমদি মণিপুরগী সিএম এন বিরেনদা মেমোরেন্ডাম পীদুনা হায়জখ্রে হায়না ৱার্ল্ড মীতৈ কনভেন্সন আসাম য়ুনিৎনা থাদোরকপা চেরোল অমনা হায়রি।
চেরোল অদুনা হায়, ইন্দিয়াগী তোঙান তোঙানবা ষ্টেটশিংদা লৈরিবা মীতৈশিংনা মশাগী কালচার, ত্রেডিশন অমদি ইথনিক আইডেন্টিটি ঙাক শেঞ্জবা ঙম্ননবগীদমক ফুরুপ অসিবু এস টি লিষ্টতা চলহনবিয়ু। মীতৈগী হৌরকফম ওইরিবা মণিপুরদা ফুরুপ অসিবু এস টি অমা ওইনা শকখংদ্রিবা ফাওবা অতোপ্পা ষ্টেট ওইরিবা আসাম অমদি ত্রিপুরাদা লৈরিবা মীতৈশিংনা ষ্টেটশিং অদুদা এস টি গী ডিমান্ড অসি তাল্লূবা য়ারোই হায়রদুনা চেরোল অদুনা মখা তানা হায়, মীতৈ সিভিল সোসাইটি অর্গানাইজেশনশিংগী লুচিংবশিংনা মখোয় মখোয়গী ওইবা অশেংবা ৱাখল্লোনশিং অদু ফোঙদোক্লদুনা মণিপুরগী চীফ মিনিষ্টারনা অথুবা মতমদা রিকমেন্ডেসন থাবিদুনা য়েলহৌমী ওইরিবা মীতৈ/মৈতৈ হায়বা ফুরুপ অসিগী ফঙফম থোকপা কন্সটিট্যুস্নেল রাইট অদু পীবিদুনা মীয়ামদা অচুম্বা ৱায়েল ফংহনবিনবা তকশিনখি। লোয়ননা ঙসিগী মীফম অদুদা শরুক য়াখিবা য়ুনাইটেড মণিপুর এসোসিয়েসন অব আসামগী প্রেসিডেন্ট লাইসোম শরৎনা ফোঙদোকখিবদা, আসামগী ওইনা কুমজা ১৯৯৫ দগী হৌনা আসামদা লৈরিবা মীতৈশিংবু এসটি লিষ্টতা চলহনবিনবা য়ুনাইটেড মণিপুর এসোসিয়েসন অব আসামনা লেপ্তুনা লাক্লি। আসামদা লৈরিবা মীতৈশিংনা এসটিগী ডিমান্ড অসি তানবা য়ানবগীদমক তঙাই ফদনা মণিপুরদা লৈরিবা মীতৈশিংবু এসটি লিষ্টতা চলহনবা মথৌ তাই হায়বা ৱাফম থমখি হায়রি।
সোর্স: পান্দম


text: লখিপুর কাছার, সেপ্তেম্বর ২৪, ২০২০ - শ্রীবার জিপিগী মনুং চনবদা লালপানি পার্ত ফোরদা মোরাগাং নাসিমউদ্দিনগী শঙ্গায়দা হৌখিবা সেপ্তেম্বরগী ২২ দা ফমখিবা অল আসাম মনিপুরী মুসলিম মৈরা পায়বীগী মীফম অমদা লুপ অসিগী অনৌবা ব্রাঞ্চ অহুম সেমখ্রে। রিতায়ার্দ প্রিন্সিপাল মহম্মদ আব্দুর নূরনা ময়ায় তাংবল লৌদুনা ফমখিবা মীফমদা রেহানুদ্দিন, ইসলামুদ্দিন, অল আসাম মনিপুরী মুসলিম মৈরা পায়বীগী প্রেসিদেন্ট জুবেদা বেগম, থোতলৈ বিবি অমসুং জেনরেল সেক্রেতরী রেজীয়া বেগম দায়জতা ফমখি। মীফমনা মোরাগাং লালাং পার্ত থ্রী গী ওইনা রেহানা বেগমবু প্রেসিদেন্ট, নেনাতোম্বী বেগমবু সেক্রেতরী অদুগা অকুপ্পী বিবি বু ভাইস প্রেসিদেন্ট খনখি। মোরাগাং লালাং পার্ত ফোরগী ওইনা মোনি বেগম চৌধুরীবু প্রেসিদেন্ট অমসুং রেহেনা বেগমবু সেক্রেতরী খনখি। অদুগা বোগলাপার লালাং পার্ত ফোরগী ওইনা লাহিনা বিবিবু প্রেসিদেন্ট অমসুং সমসুন নেসাবু সেক্রেতরী খনখি। নুমিৎসিগী মীফমনা থ্রী লেঙ্গুয়েজ ফোর্মুলাগী মতাংদা খন্নখিবগা লোয়ননা মনিপুরী লোনবু আসাম লৈঙাককী এসোসিয়েত অফিসিয়েল লেঙ্গুয়েজ ওইহনগদবনি হায়না দাবী তৌখি। (pao asi YouTube ta yengbiyu 👉 CLICK HERE)


text: মে ১৬, ২০১৬ইং : লৈবাক অসিগী লুপাগী নোটতা সেদ্যুলদা চল্লবা অনৌবা লোলশিংগী ময়েক হাপচিন্নবগী থৌরাং হৌজিকমক্কী ওইনা লৈতে হায়না কেন্দ্রগী শেল থুম মন্ত্রী অরুন জেটলিনা লোকসভাগী এম পি ডাঃ মৈন্যদা চিঠি ইদুনা খঙহল্লকলে হায়রি। মনিপুরী লেঙ্গুয়েজ দিভলপমেন্ট কমিটিনা থোকপা চেরোল অমনা হায় লৈবাক অসিগী লুপা নোটতা মনিপুরী ময়েক হাপ্পা ঙমখিরোই হায়বা ৱাফম অসি মুখ্যমন্ত্রী শ্রী ওক্রম ইবোবী সিংহ অমসুং কমিতি অসিগী প্রেসিদেন্ট শ্রী লৈহাওথাবম শরতন্দ্রদা ডাঃ মৈন্যনা ঙরাং অমুক হন্না খঙল্লকপনি হায়না পাউগী লিখুন অসিনা হায়রি। মসিগী মরুওইবা মরমদি ভারতকী লুপাগী নোটশিংগী চাওবগী চাং অসি পিকপননি। নিংশিংবা য়াই, মনিপুরী লোল ইং কুমজা ১৯৯২ গী আগস্ট তাং ২০ দা ভারত সংবিধানগী ৮শুবা সেদ্যুলদা চনশিনখবনি।


text:
থৌরম অসিগী অহানবা মক্তদা নুংঙাইতবা পাও অমা অদোমদা খংহঞ্জগে। বিহারগী শক্নাইরবা লুচিংবা শ্রীমান রঘুবংশ প্রসাদ সিংহ ঐখোয় ময়াম্বু থাদোক্লমলগা চৎখ্রে। ঐহাক্না লৈখিদ্রববু খুরুমজরি। রঘু বংশ বাবূনা লৈখিদবদা বিহার অমসুং লৈবাক অসিগী রাজনীতিদা লোইনা অৱাবা পোকহল্লে। মনুং হঞ্জিন্না খংবা মীওইবগী মতৌ, লাইরববু খংবিবা মীশক, পুন্সি চুপ্পা বিহারগীদমক্তা লান্থেংনবদা মপুন্সি কোন্নখিবা মীশক অমনি। অসিগুম্বা ৱাখল্লোনশিং অসিদা চাউজরকপা অদুগুম্না মপুন্সি চুপ্পা হিংনবা হোৎনবিরমখি।
ঐহাক্না ভারতীয় জনতা পার্তীগী থৌমী ওইনা থবক তৌরিঙৈদা ঐহাক্না মহাকপু য়াম্না নক্না মশক খংখি। তি.ভি.গী দিবেত্তা য়েৎন-খোৎনদুনা, লান্থেংনদুনা লৈরকখি। মদুগী মতুংদা কেন্দ্রগী মন্ত্রী মন্দলদা লৈবিরমখি, ঐহাক্না গুজরাতকী মুখ্যমন্ত্রী ওইনা মহাক্কা লেপ্তনা ৱারী-ৱাতাই ফাওনখি, চাউখৎনবগী থবকশিংগী মতাংদা তান্নখি। হৌজিক হৌখিবা চহি অহুম-মরীসদগী মহাকসু খন্ন-নৈনবদা য়াওখি। লেপ্তনা ই-পাও লৌখি। ঐহাক্তি মহাক অসি থুনা ফরগা হল্লক্লগা বিহারগী থৌগল অমুক তৌরগনি হায়না খনখি অদুগা মহাক্কী থম্মোইনুংদা ৱাখল অমসু খন্দুনা লৈরমখি।
মহাক্না খনখিবা ফীদম, মহাক্না তৌজরকখিবা অদু ওইথোকপা ঙম্লমখিদ্রে অমসুং মহাক্কী পুক্নিংদা অদুক্কী মতিক মীপাইজবা ওইখিরম্মি। অদুগা নুমিৎ হুম্নি-মরীনিগী মমাংদা মহাক্না নিংজরম্বশিং অদু চেপাও ওইনা ইরগসু খংহল্লমখি। অদুগা মসিগা লোয়ন-লোয়ননা মাগী মরম চাউকৎনবগীদমক্তা অদুক্কী মতিক ৱাজরমখিবনা বিহারগী মুখ্য মন্ত্রীদা মহাক্কী চাউখৎ-থৌরাংগী থবকশিংগী পরেং অমা থাখি। বিহারগী মীয়ামগীদমক্তা ৱাজবা, বিহার চাউখৎহন্নবগী ৱাজবা অদু চেপাওদা লোইনা ফোংদোক্লমখি।
ঐহাক্না নিতীশজিদা রঘুবংশ প্রসাদজীনা মহাক্কী অরোইবা চেপাওদা ফোংদোক্লমখিবশিং অদু মপুং ফানা পাংথোক্নবগীদমক্তা ঐখোয় পুন্না হোৎনমিন্নসি হায়না হায়জগনি মরমদি মহাক্না মপুং ওইনা চাউখৎনবা ইবিরমখিবা অদু শোইদনমক মপুং ফাহন্নবনি। ঐহাক্না অমু্ক্কা হন্না থৌরম অসি হৌরকপদা শ্রীমান প্রসাদজীবু ইকাই খুম্নবগা লোইননা শ্রদ্ধাঞ্চলি কৎচরি, মহাকপু খুরুমজরি।
বিহারগী রাজ্যপাল শ্রী ফাগু চৌহানজী, বিহারগী মুখ্য মন্ত্রী শ্রী নীতীশ কুমারজী, কেন্দ্রগী মন্ত্রী মন্দলদা ঐহাক্কা খোংবু ওইমিন্নরিবা শ্রী ধর্মেন্দ্র প্রসাদজী, রবিশঙ্কর প্রসাদজী, গিরিরাজ সিংহজী, আর.কে.সিংহজী, অশ্বিনী কুমার চৌবেজী, নিত্যানন্দজী, বিহারগী উপ-মুখ্য মন্ত্রী সুশীল কুমার মোদীজী, অতৈ সাংসদ অমসুং এম.এল.এ.শিং অমদি তেক্নোলোজীগী থোংদা শম্নরিবা ঐহাক্কী নুংশিরবা ইচে-ইচল, ইচিল-ইনাও পুম্নমক!
অপনে সবকে প্রনাম করে ছীয়ৈ, আজ কে ই আয়োজন শহীদ অরু শুরবীর কে ধরতী বাঙ্কা মে হোয় রহল ছৈ। জে-জে য়োজনা কে লোকার্পন আজ হোলো ছৈ, ওকরো লাভ বিহার কে সঙ্গে-সঙ্গে পুর্বী ভারত কে বড় হিস্সা কে ভী মিলতৈ। আজ ৯০০ করোর রুপয়া সে বেসী কে জে লোকার্পন অরু শিলান্যাস কইলো গেল ছৈ, ওকরা মে এল.পি.জি. পাইপলাইন ছৈ, তু তা বড়া বোতলিং প্লান্ত ভী ছৈ। ই সব সুবিধা লেলী, বিকাস কে ই সব প্রোজেক্স খাতীর বিহার ৱাসী লোগন কে বহুত বহুত বধাই ছৈ!
মরূপশিং,
রাজ্য অসিগী ইনফ্রাস্ত্রকচরশিংদা মিৎয়েং থমদুনা চহি খরগী মমাঙদা বিহারগী অখন্নবা পেকেজ অমা লাউথোকখ্রে। হায়রিবা অখন্নবা পেকেজ অদুদা বিহারগীদমক লুপা করোর লিশিং ২১গী পেত্রোলিয়ম অমসুং গ্যাসকা মরী লৈনবা অচৌবা প্রোজেক ১০ পীখি। হায়রিবা প্রোজেকশিং অদুগী মনুংদা ঙসি তরেৎশুবা প্রোজেক বিহারগী মীয়ামদা কৎথোক্লে। মমাঙদা বিহারদা অতোপ্পা প্রোজেক তরুক লোইশিনখ্রে। মহাক্না ঙসিদগী চহি অমগা মখাইগী মমাঙদা উরেপ-উয়ুং তমখিবা মরুওইবা গ্যাস পাইপলাইন প্রোজেক অমা ওইরিবা দুর্গাপুর-বানকা সেক্সন অসিদা কিলোমিতর ২০০ রোম ওইখি। মহাক্না শঙ্গাবদা প্রধান মন্ত্রীনা হরাওবা ফোঙদোকখি। মসিগী লম্বি অসিদা পাইপলাইন তিংবগী থবক লোইশিনবা অসি য়াম্না শিংননিংঙাই ওইখি হায়না হায়রকখি।
অচৌবা তুরেল ১০রোম লৈবা লম্বি অসিদা, অশোংবা উমং অমদি চিংগী লম্বি ওইবা মফম অসিদা থবক তৌবসিসু অরাইবা ওইখিদে। লম্মিৎ-তুমিৎকী খুদোংচাদবা কয়া লৈরবসু, মসিগী প্রোজেক অসি মতম চানা লোইশিনবগীদমক রাজ্য সরকার, ইঞ্জিনিয়ারশিং অমসুং শিন্মীশিংনা থবক কন্নবা শুখিবা অদু মহাক্না থাগৎখি। মীরোল অমনা থবক শুবা হৌবা অমসুং মীরোল অমনা থবক মপুংফানা লোইশিনবগী থবক শুবগী চৎনবী অমা পুথোরকপদা বিহারনা মরুওইবা থৌদাং অমা লৌবগীদমক প্রধান মন্ত্রীনা বিহারগী মুখ্য মন্ত্রীবু থাগৎপা ফোংদোকচরি। অনৌবা থবক শুবগী চৎনবী অসি মপাঙ্গল কনখৎহনবা দরকার ওই অমসুং মসিনা বিহার অমসুং নোংপোক ভারত চাউখৎপগী লম্বীদা পুরক্কনি।
অনৌবা ইঞ্জীনিয়রিংগী তেক্নোলোজী, রাজ্য সরকারগী নিংথিনা মতেং পাংলিবশিং, ঐখোয়গী ইঞ্জিনীয়রশিং, শিন্মী মরূপশিংগী কন্না হোৎনজমন্না প্রোজেক অসি অসুক থুনা লোইবা ঙম্লিবনি। মসিগীদমক্তা ঐহাক্না প্রোজেক অসিগা মরি লৈনরিবা মরূপ পুম্নমক্কী মফমদা নুংঙাইবা ফোংদোকচরি।
মরূপশিং,
বিহারগী ওইনা প্রধানমন্ত্রী পেকেজ পীখিবা অদুদগী পেত্রোলিয়ম অমসুং গ্যাসকা মরি লৈনবা অচৌবা প্রোজেক ১০ ওইখি। প্রোজেকশিং অদুদা চাউরাক্না করোর লিশিং ২১ রোম চাদিং তৌখ্রে। ঙসিগী প্রোজেক তরেৎ লোইশিনখিদুনা বিহারগী মীশিংদা কত্থোকচখ্রে।
মসিগী মমাংদা পতনাগী এল.পি.জি. প্লান্ত অসি পাকথোক-চাউথোক্নবা অমদি স্তোরেজ কেপাসিতী অসি হেনগৎহন্নবা পুর্ণিয়াগী এল.পি.জি. প্লান্ত অসি পাকথোক-চাউথোক্নবা, মুজফ্ফরপুরদা অনৌবা এল.পি.জি. প্লান্ত লৈনবা প্রোজেকশিং অসি হান্ননা লোইশিনখ্রে।
বিহারগী শরুক ফাওদুনা চৎলিবা জগদিশপুর-হলদিয়াগী পাইপলাইন প্রোজেক অসিদসু হৌখিবা চহিগী মার্চ থাদা লোইশিনখ্রে। মোতীহারী উমলেখগঞ্জগী পাইপলাইন্দসু পাইপলাইনগা মরি লৈনবা থবকশিং মপুং ফানা লোইশিনখ্রে।
হৌজিক লৈবাক অসিদা অমসুং বিহারদা মীরোল অমনা থবক তৌবা হৌবা উনখিবা অদুগা মতোপ্পা মীরোল অমনা থবক অদু মপুং ফাহনবা উবা মতম অদুদগী থোরক্লবনি। অনৌবা ভারত, অনৌবা বিহারগী শক্তম, মসিগী থবক তৌবগী চৎনবি অদু ঐখোয়না হেন্না ফগৎহনবগদবনি। অদুগা মসিদা নীতীশজীনা চপ চানা অচৌবা থৌদাং লৌবিগনি হায়না ঐহাক্না থাজৈ।
লেপ্তনা থবক হোৎনবা অসিনা বিহার অমসুং নোংপোক থংবা ভারত অসি চাউখরপগী লম্বিদা পুরকপা ঙমগনি হায়না ঐহাক্না থাজৈ।
মরূপশিং,
ঐখোয়গী শাস্ত্রশিংদা হায়রি- সামর্থ্য মূল স্বাতন্ত্রম শ্রম মূল ৱৈভৱম্। হায়বদি শিন্মীগী মনিংতম্বা অমসুং শক্তিগী হৌরকফমগী মপাঙ্গল অদু লৈবাক অমা চাউখৎনবগী য়ুম্ফমনি। বিহার য়াওনা নোংপোক ভারত্তা শিন্মীগী অৱাৎপা লৈতে, মফম অসিদা মহৌশাদা ফংবা লনশিং অৱাৎপা লৈতে, বিহার অমসুং নোংপোক ভারত চহি কয়া চাউখৎ-থৌরাংগী মতাংদা মনিংদা লৈহৌরি অমসুং রাজনিতি, শেন-থুম অমসুং অতোপ্পা মরম কয়াদগী লোইবা নাইদনা থেংথদুনা লাক্লি। মসিগী অচৌবা মরম পুম্নমক অসি রাজনীতিগী, শেল-থুমগী, হান্না মরুওইনা তৌগদবা থবকশিংগী ওইখি।
ফীভম কয়া অসিগী মরম্না নোংপোক থংবা ভারত নত্রগা বিহার के ইনফ্রাস্ত্রকচরগী প্রোজেকশিং অসি লোইবা নাইবা তৌদবা মওংদা মতম চুপ্পদা থেংথহল্লি। লম্বিগী কনেক্তিবিতী, কনেক্তিবিতী, এয়র কনেক্তিবিতী, ইন্তর্নেৎ কনেক্তিবিতী মসি পুম্নমক অসি হান্না মরু ওইনা পায়খৎকদবশিং অদুদা য়াওরমখিদে। ।…মসিদা নত্তনা লম্বিগী শাম্বগী মতাংদা গারী লৈবশিংগীদমক্তা শেম্লিবনি হায়না শেম্লিবরা, খোংনা চৎপশিংগীদি করি শেম্বিরবগে হায়না হংনরমখি, হায়বদি ৱাখলদুদা অরানবা অমা য়াওখি।
মসিদা গ্যাসকী খ্বাইদগী ফবা ইন্দস্ত্রী অমসুং পেত্রো-কনেক্তিবিতীগী মতাংদা বিহারদা কুইরবা মতমদা খনবফাওবা খন্নরমখিদে। লেন্দলোক স্তেত ওইবনা মরম ওইদুনা বিহারদা পেত্রোলিয়ম অমসুং গ্যাসকা মরি লৈনবা পাম্বৈ-ফংফমশিং অদু ফংবা ঙম্লমদে, সমুদ্রগী তোর্বান্দা লৈবা রাজ্যশিংদা লৈরমখি। মরম অসিনা বিহারদা গ্যাসতা য়ুম্ফম ওইবা ইন্দস্ত্রীশিং শেমগৎপা অসি চাউরবা শিংনবা অমা ওইখি।
মরূপশিং,
গ্যাস বেস্ত-ইন্দস্ত্রীঅমসুং পেত্রো-কনেক্তিবিতী, মসিগীশিং তাবদদা তেক্নোলোজীগী ৱাহৈ মানখি অদুবু মসিনা হকথেংননা মীয়ামগী পুন্সিদা চৈথেং পীখি, হিংবগী থাক্তা তাখি। গ্যাস বেস্ত-ইন্দস্ত্রী অমসুং পেত্রো-কনেক্তিবিতী থবক্কীসু অনৌবা তাঞ্জা ওইহল্লি।
ঙসি লৈবাক অসিগী শহরশিংদা কয়াদা সি.এন.জি. য়ৌবা ঙম্লে, পি.এন.জি. য়ৌবা ঙম্ললিবা অসিদা বিহারগী মীয়ামগী, নোংপোক থংবা ভারতকী মীয়াম্নসু মসিগী খুদোংচাবশিং অসি অসুক্কী মতিক লাইনা ফংহনবা ঙম্মি। মসিগী ৱাশক অসিগা লোয়ননা মাংজিল থানা চংশিনমিন্নসি।
প্রধানমন্ত্রী ইনর্জী গঙ্গা স্কীমগী মখাদা নোংপোক থংবা ভারত্তা নোংপোক থংবা সমুদ্রগী তোর্বান্দা মখাদা ইস্তর্ন সিবোর্দতা ভাগিরথনা পারাদিপতা নোংপোক ভারতকা শম্ননবা হোৎনরি অমসুং ৱেস্তর্ন সিবোর্দতা কান্দলাদা শম্ননবা হোৎনরি অমসুং মসিগী কিলোমিতর লিশিং ৩ শাংবা পাইপলাইন অসিগী মখাদা রাজ্য তরেৎ শম্নগনি অমসুং মসিদা বিহারনা মরুওইবা থৌদাং অমা লৌগনি। পারাদিপ-হলদিয়াগী লাইন অসি হৌজিক মখা তানা পাতনা, মুজফফরপুর ফাওবা শাংদোকলে অমসুং কান্দালাদগী লাকপা পাইপলাইন অদু গোরখপুর ফাওবা য়ৌরে। প্রোজেক অসি লোইশিল্লকপা মতমদা, মসি মালেমদা খ্বাইদগী শাংবা পাইপলাইন প্রোজেকশিংগী মনুংদা অমা ওইগনি।
মরূপশিং,
হায়রিবা পাইপলাইনশিং অসি লাকপদগী বিহারদা অচৌবা বোত্তলিং প্নান্তশিং লিংখৎলে। মখোয়গী মনুংদা ঙসি বাঙ্কা অমসুং চম্পারন্দা অনৌবা বোত্তলিং প্লান্ত ২ হাংদোক্লে। হায়রিবা প্লান্ত অনিমক অসি চহি অমদা সিলিন্দর মিলিয়ন ১২৫ হেন্না হানবা ঙমগনি। হায়রিবা প্লান্তশিং অসিনা অদোমগী বিহারগী বাঙ্কা, ফগলপুর, জমুই, অররিয়া, কিশনগঞ্জ, কতিহার ,নোংপোক থংবা চম্পারন, মুজফ্ফরপুর, সিৱান, গোপালগঞ্জ অমসুং সীতামঢ়ী জিলাদা কান্নবা ফংহনগনি।
মসিনা ঝারখন্দগী গোদ্দা, দিওঘর, দুমকা, সাহিবগঞ্জ, পাকুর জিলাশিং অমসুং উত্তর প্রদেস অমসুং ঝারখন্দগী শরুক খরগী দরকার ওইবা এল.পি.জি ফংহনবা ঙম্লগনি। মসিগী গ্যাস পাইপলাইনশিং অসি ফুম্বদগী অনৌবা ইন্দস্ত্রীশিংনা ইনর্জী পংলি, বিহারদা অনৌবা থবক লিশিং কয়া ফংহল্লি।
মরূপশিং,
মসিগী গ্যাস পাইপলাইন অসি শেমগৎলবা মতুংদা মমাঙদা থোঙ লোন্দুনা লাক্লবা বরৌনীনিদা লৈবা হার ফেক্তরি অথুবা মতমদা থবক হৌরগনি। গ্যাস কনেক্তিবিতীনা মায়কৈ অমদা হার, মৈ অমসুং স্তীলগী ইন্দস্ত্রীদা ইনর্জী হেনগৎলগনি অদুগা অতোপ্পা মায়কৈ অমদনা সি.এন.জি.দা য়ুম্ফম ওইবা হকচাং ফনা চত্থোক-চৎশিন তৌবা অমসুং পাইপতগী অহোংবা গ্যাস অমসুং লাইনা মীয়ামগী চাকখুম ফাওবা য়ৌহল্লগনি।
মসিগী মতাং অসিদা ঙসি বিহার অমসুং ঝারখন্দগী জিলা কয়া অমদা পাইপনা গ্যাসশিং হোংনা ফংহনবা হৌখ্রে। মসিনা লৈবাক অসিগী ইমুং খুদিংদা অফবা ফ্যুএল, মৈখু চেন্দবা চাকখুমগা শমজিন্ননবগী ইহৌ অদুদা হেন্না খোংজেল য়াংশিলহনগনি।
মরূপশিং,
উজ্জৱালা স্কিমনা মরম ওইদুনা লৈবাক অসিদা লায়রবা ইমুং করোর ৮ ঙসিদি গ্যাস শীজিন্নবা ফংলে। মসিনা কোরোনা মনুংদা লায়রবশিংগী পুন্সিদা অহোঙবা পুরক্লে অমসুং মখোয় য়ুমদা লেংদনা লৈহল্লে অমসুং মখোয় শিং থিনবা লমহাংদা থোকপা দরকার ওইদ্রে।
মরূপশিং,
কোরোনা লায়চৎ মনুংদা উজ্জৱালা স্কিমগী কান্নবা ফংলবা মীওইশিংদা লেম্না সিলিন্দর মিল্লিয়ন কয়া পীদুনা লায়রবা ইমুং মিল্লিয়ন কয়া কান্নবা ফংলে। লায়না লৌনবা য়াবগী খুদোংথিবা কয়া লৈরবসু, কোরোনা মনুংদা মখোয়না মীয়ামগী গ্যাস ৱাৎহন্দবগীদমক, পেত্রোলিয়ম অমসুং গ্যাসকা মরি লৈনবা বিভাগশিং অমসুং কম্পেনিশিং অমসুং গ্যাস য়েন্থোক্লিবা কোরোনাবু লান্থেংনরিবা এজেন্সি মিল্লিয়ন কয়াবু থাগৎচরি।
মরূপশিং,
লৈবাক পুম্বা অমসুং বিহারদা এল.পি.জি. গ্যাস কনেক্সন অসি মহাক্না হায়খি এল.পি.জি গ্যাস শীজিন্নবা অসি ইনাকখুনবা মীওইনি হায়না খন্নবা মতম অমা বিহারদা লৈরমখি। গ্যাস কনেক্সন অমা তৌনবগীদমক্তা মীশিংনা হায়বিহনখিবা তাখি। এম.পি. সাহেবকী য়ুমগী মপান্দা ঙাইবা তাখি। গ্যাস কনেক্সন লৈবা ইমুং অদু অচৌবা ইমুংনি হায়না খন্নরমখি। অদুবু হৌজিক উজ্জৱালা স্কিম লাকপদগী বিহারদা মদু হোংলে, বিহারগী লায়রবা ইমুং করোর ১.২৫ রোম লেম্না গ্যাস কন্নেক্সন ফংলে। য়ুমদা গ্যাস কন্নেক্সন ফংবদগী বিহারদা লায়রবা করোর কয়াগী পুন্সিশিং অহোংবা পুরক্লে। খুন্নাই অদুদা লৈরিবা লাইরবগী পনখৈগী মখাদা লৈবা, অৱাবা মায়োক্নরিবা, শোত্থরবা, য়াম্না শোত্থরবশিংবুদি কনানসু থওইবিরমখিদে।
অদুবু হৌজিক উজ্জৱালা স্কিম লাকপদগী বিহারদা মদু হোংলে, বিহারগী লায়রবা ইমুং করোর ১.২৫ রোম লেম্না গ্যাস কন্নেক্সন ফংলে। য়ুমদা গ্যাস কন্নেক্সন ফংবদগী বিহারদা লায়রবা করোর কয়াগী পুন্সিশিং অহোংবা পুরক্লে। হৌজিক্তি মশাগী পাঙ্গলনা চাক থোংনবগী শীং থিনবগী মথৌ তাদ্রে, অহোইনদুম মাংজিল থানা মশানা চংশিন্নবরোমদা চংশিল্লক্লে।
বিহার অসি লৈবাক অসিদা হৈথোই-শিংথোইবা মীওইশিং মশিং য়াম্না লৈবা মফম অমনি হায়না ঐহাক্না হায়জখিবা মতমদা হায়জিনমনবা ওইরোই। বিহারগী নহা ওইরিবা খুদিংমক, মফমসিগী হৈথোই-শিংথোইবা খুদিংমক্কী মমি তাবা মফম খুদিংমক্নি। ভারত সরকারদসু লৈবাক অসিগী থৌগল তৌরিবা, অতোপ্পগী পুন্সি অসি অফবা মওংদা হোংদোক্লিবা ইচা-ইচল কয়া অমা বিহারসিদা লৈরি।
অদোম্না করিগুম্বা আই.আই.তি. অমদা হেক্তা চৎপিয়ু, মফমদুদসু বিহারগী মঙাল অদু উবা ফংবিগনি। করিগুম্বা ইন্সতিত্যুৎ অমদা হেক্তা চৎপিয়ু, মমিত্তা অচৌবা মংলান মংদুনা, লৈবাক অসিগীদমক্তা করিগুম্বা খরা তৌনবা হোৎনরিবা ইচা নুপা-নুপীশিংনা ময়ামদগী থোইদোক-হেন্দোকপা মওংদা তৌরি।
বিহারগী কলা, মফমসিগী ইশৈ, মফমসিগী অহাউবা চাক-এঞ্জাং মসি খুদিংমক অসি লৈবাক পুম্বনা থাগৎনরি। অতোপ্পা রাজ্য অমদসু হেক্তা চৎপিয়ু বিহারগী থৌনা, বিহারগী হোৎনবা কনবা অদু মমি অদু রাজ্য খুদিংমক্তা চাউখৎনবা তৌবদা উবা ফংবিগনি। বিহারনা মীপুম খুদিংমক্কী মতেং পাংলি।
মসিনি বিহার, মসিনি বিহারগী অঙকপা পাঙ্ল-থৌনা। মরম অসিনা বিহারগী লমন তোল্লি, ঐখোয়না বিহারগী থৌগল তৌবা অসি ঐখোয়গী ইথৌদাংনি। ঐখোয়না বিহারগী অধিকার ওইরিবা বিহারগী লৈঙাক অসি নিংথিনা থমগদবনি।
মরূপশিং,
হৌখিবা চহি ১৫ অসিদা বিহারদা অচুম্বা সরকার, অচুম্বা ৱারেপশিং অমসুং নাখৈ শেংবা থৌশিল উবা ফংলে , চাউখৎ-থৌরাংশিং পায়খৎলে অমসুং মী খুদিংমক কান্নবা ফংহল্লে হায়বা উবা ফংলে। বিহারনা অনৌবা মওংদা চাউখৎনবা বিহারগী সেক্তর খুদিংমক্তা চাউখৎপা উরে, সেক্তরদা লৈরিবা খুদোংচাবা খুদিংমক লৈহন্দনবা হোৎনরি। অদুক্কী মতিক য়াম্না বিহারনা মঙম অদু ফংবা ঙম্নবা হোৎনবিয়ু।
বিহারগী নহারোলশিং লৌবুক্তা থবক শুগদবা মরম্না লাইরিক তম্বা দরকার ওইদে হায়না মতম অমদা খন্নরমখি। মসিগী ৱাখল অসিনা মরম ওইদুনা, বিহারদা অচৌবা লাইরিক তম্নবা মহৈলোয়শঙশিং লিংখৎনবা থবক পায়খৎলমদে। মসিনা মরম ওইদুনা বিহারগী নহারোলশিং লাইরিক তম্নবা অমসুং থবক শুনবা নমদুনা অতোপ্পা মফমশিংদা চৎখি।
মরূপশিং,
লৌবুক্তা থবক শুবা, লৌ উবা অসি য়াম্না ৱাবা অমসুং চাউথোকচবা থবক্নি, অদুবু নহারোলশিংদা অতোপ্পা খুদোংচাবা অমতা পীদে, থৌরাং অমতা পায়খৎতবা অসি অচুম্বা নত্তে। ঙসিদি বিহারদা অচৌবা মহৈলোয়শঙ কয়া হাংদোক্লে। হৌজিক এগ্রীকলচরেল কোলেজশিং, মেদিকেল কোলেজশিং, ইঞ্জিনিয়ারিং কোলেজশিং মশিং হেনগৎলক্লে। বিহারগী নহারোলশিংগী মঙলানশিং মঙফাওনবদা মতেং পাংনবা হৌজিক রাজ্য অসিদা আই.আই.তি, আই.আই.এম অমসুং আই.আই.আই.তি লৈরে। পোলিতেক্নিক ইন্সতিতুৎশিং মশিং শরুক অহুম হেনগৎহনবগী অমসুং অচৌবা য়ুনিভর্সিতি অনি, আই.আই.তি অমা, আই.আই.এম অমা, নিফ অমা অমসুং নেসনেল লো ইন্সতিতুৎ অমা বিহারদা হাংদোক্লে। নীতীশজীনা হোৎনবিদুনা ঙসি বিহারদা পোলিতেক্নিক্কী ইন্সতিত্যুতশিংগী মশিং অসিসু হান্নগা য়েংনরুবদা শরুক হেল্লে।
স্তার্দ অপ ইন্দিয়া, মুদ্রা য়োজনা অমসুং অসিগুম্বা স্কিমশিংনা বিহারগী নহারোলশিং মশানা মশাবু থবক পীজরে। হৌজিক বিহারগী সহরশিং অমসুং খুঙ্গংশিং হান্নদগী হেন্না ফজনা মৈ ফংলে। জিলাগী থাক্তা স্কীল সেন্তরশিংদগী বিহারগী নহা ওইরিবশিং অসিগী হৈথোই-শিংথোইবা অসি হেনগৎহন্নবা ত্রেনিং পীনবা সরকারনা হোৎনরি।
মরূপশিং,
বিহারদা মৈগী ফীভম অসিসু ময়াম্না খংনরবা অমনি। খুঙ্গংশিংদা পুং অনি-অহুমখক্তমক মৈ লাক্নরমখিবা অসি য়াম্মে হায়না খন্নরমখি। শহরদা লৈবা মীশিংনা নোংমদা পুং ৮-১০দগী হেন্না মৈ ফংলমখিদে। ঙসি বিহারগী খুঙ্গংশিংদা, শহরশিংদা মৈ অসি হান্নগা য়েংনরুবদা শরুক কয়া অমা হেন্না ফংলে।
মরূপশিং,
পৱার, পেত্রোলিয়ম অমসুং গ্যাস সেক্তরশিংগী অনৌবা মচাক-মথুমশিং শেমগৎলে, অওনবা কয়া পুরকপদগী মীয়ামগী পুন্সি হিংবদা লাইহনবগা লোয়ননা ইন্দস্ত্রিশিং অমসুং শেন-থুমগী ফিবম ফগৎলে। কোরোনা লায়চৎ মনুংদা পেত্রোলিয়মগা মরী লৈনবা থবকশিং হায়বদি রিফাইনারি প্রোজেকশিং, পোৎথোকশিং থিবা নৎত্রগা পুথোকপগা মরী লৈনবা প্রোজেকশিং, পাইপলাইনশিং, সিতি গ্যাস প্রোজেকশিং অমসুং অসিগুম্বা প্রোজেক কয়া য়াংনা থবক পায়খৎলি। লাক্লিবা নুমিৎশিংদা, প্রোজেক লিশিং ৮ হেনবগী লুপা করোর লাখ ৬ রোম চাদিং তৌগনি। লৈবাক অসিদা, বিহারদা গ্যাসতা য়ুম্ফম ওইবা শেন্মিৎলোনগী ওইবা অচৌবা মওংদা পাংথোকপা থবক কয়া অমা চত্থরি হায়বা অদোম্না খন্দুনা য়েংবিয়ু। মসিদা নত্তনা অতোপ্পা রাজ্যশিংদা থবক শুরুবা শিন্মীশিং হল্লক্লে অমসুং অনৌবা থবক কয়া ফংনবগী খুদোংচাবা লৈহল্লে।
মরূপশিং,
মালেমগী অচৌবা লায়চৎ মনুংদা ফাওবা লৈবাক অসি থবক লেপখিদে, মরুওইনা বিহার থবক লেপখিদে। লুপা করোর লাখ ১০০ হেনবগী নেসনেল ইনফ্রাস্ত্রকচর পাইপলাইন প্রোজেক অসিনা শেন-থুম তানবগী থবক হেনগৎহনবদা মতেং ফংগনি। বিহার অমসুং নোংপোক ভারত চাউখৎপগী মরুওইবা মফম অমা ওইহন্নবা মী খুদিংমক থবক য়াংনা থবক শুগদবনি। মসিগী থাজবা অসিগা লোয়ননা বিহারগী খুদোংচাবশিং অসিগীদমক্তা অদোম পুম্নমক্কী মফমদা নুংঙাইবা ফোংদোকচরি। মরুওইনা পুন্সি মহিং অসি লাইথোকহল্লগদবা ইমাশিং অমসুং ইচে-ইচলশিংগী মফমদা নুংঙাইবা ফোংদোকচরি।
অদুবু ৱাফম অমদি অদুম্মক নিংশিংবিয়ু অদুগা মসিগী ৱাফম অসি হঞ্জিন-হঞ্জিন হায়জরি, অদোম পুম্নমক্না শোইদনা নিংশিংবিগনি হায়না থাজৈ। মসিদা নত্তনা ঐহাক্কী ৱা অসি ইনবিগনি, হিদাক থোরক্ত্রিবফাওবা করিমত্তা কোমথোকপীবা তৌবিগনু। গজ অনি লাপ্না লৈনবা, সাপোন্না খুৎ তোইনা হামদোকপা, মফম অমদা-অমদহেক্তা লোক-তীন শিত্তোকপা অমসুং মাস্ক উপাপনচিবা অসি ইশানসু ঙাক্না চৎকদবনি অদুগা অতোপ্পদসু নিংসিংবিগদবনি।
অদোম পুম্নমক্না চেকশিন্না লৈরবদি বিহার অসিসু মশা ফগদৌরিবনি। মসিগী য়াম্লবা খুদোলশিং অসি তমজবগা লোয়ননা অনৌবা ইনর্জীগী খুদোংচাবা অসিগীদমক্তা অদোম পুম্নমকপু য়াইফ-পাউজেল পীজরি!
হন্না-হন্না থাগৎচরি!